Za Beograd - 550 miliona evra - Nadlanu.com\nZa Beograd - 550 miliona evra\nU Skupštini grada Beograda potpisan je protokol o sprovođenju Nacionalnog investicionog plana na teritoriji srpske prestonice kojim je predviđeno da se u narednih nekoliko godina u saobraćajnu infrastrukturu, stanogradnju i druge projekte uloži blizu 550 miliona evra.\nPosle potpisivanja protokola sa gradonačelnikom Beograda Nenadom Bogdanovićem, srpski ministar finansija Mlađan Dinkić izjavio je da će kreditima od međunarodnih finansijskih organizacija biti obezbeđeno oko 207 miliona evra za narednih godinu i po dana, a iz privatizacionih prihoda u tom periodu biće uplaćeno oko 220 miliona evra. Što se tiče konkretnih projekata, Dinkić je rekao da su oni podeljeni u devet grupa, a najviše sredstava biće izdvojeno za saobraćajnu infrastrukturu, pre svega za gradnju obilaznice oko Beograda koja, kako je dodao, ima nacionalni prioritet. Za ove namene u prvoj fazi biće izdvojeno150 miliona evra. Ministar finansija je najavio da država kreće se izradom projekta mosta preko Dunava kod Vinče. On je, međutim, pojasnio da Nacionalnim investicionim planom nije obuhvaćen most preko špica Ade jer njega gradi Beograd uz pomoć međunarodnog kredita. Takođe je napomenuo da, ukoliko Beograd dobije kredit od japanske vlade za gradnju mosta koji bi bio kilometar i po nizvodno od Pančevačkog, država Srbija će dati sve potrebne garancije. Za stanogradnju će biti izdvojen 161 milion evra, pa će pored dve hiljade stanova koje će izgraditi Beograd, još dve hiljade izgraditi Republika Srbija i to za zaposlene u državnoj upravi i javnim službama. Država će prihvatiti model Beograda kada je u pitanju izgradnja i raspodela ovih stanova, rekao je Dinkić najavljujući i sufinansiranje programa revitalizacije fasada u glavnom gradu, pre svega fasada na zgradama republičkih ustanova.\nU planu ulaganja u narednom periodu kada je u pitanju zdravstvo, prioritet će imati rekonstrukcija Kliničkog centra Srbije (80 miliona evra), zatim kupovina opreme za kliničke centre, rekonstrukcija bolnica, kao i izgradnja novih bolnica. Za obrazovanje u Beogradu će, prema Nacionalnom investicionom planu, biti obezbeđeno 13 miliona evra, dok će tek biti utvrđena sredstva za sport, ali se već sada zna da će izgradnja prvog atletskog stadiona u Beogradu i Srbiji koštati 3,5 miliona evra. Za turističke projekte namenjeno je 4,9 miliona evra i to za investicije u iskorišćavanju potencijala Dunava (uređenje Putničkog pristaništa Beograd) i izgradnju žičare sa gondolama Novi Beograd − Ada Ciganlija. Gradonačelnik Beograda Nenad Bogdanović je istakao važnost postizanja dogovora sa Vladom Srbije o planiranim investicijama, pre svega kada su u pitanju poslovi vezani za saobraćajnu infrastrukturu, jer su oni kompatibilni sa onim što se radi ili što je planirao da radi grad Beograd. "Ukoliko se u razumnom roku realizuju svi planovi, grad više neće imati ozbiljnih saobraćajnih problema", rekao je Bogdanović. (“Pregled”)


Detalj sa meča Votford - Totenhem\nIzabranici Žozea Murinja u četvrtoj utakmici zaredom nisu uspeli da upišu tri boda i posle 23 odigrana meča imaju svega 31 bod i trenutno se nalaze na 7. mestu i sve su dalje od borbe za evropska takmičenja.\nVotford je na svom "Vikaridž roudu" imao veliki priliku da stigne do tri boda. Nakon prodora Sara po desnoj strani i vraćene lopte sa ivice šesnaesterca, Delafeu je šutirao, a u blok ušao Vertongen, koga je lopta pogodila u ruku, pa je Majkl Oliver bez razmišljanja pokazao na belu tačku. U 70. minutu šut Dinija iz penala odbranio je Gazaniga.\nVeliku priliku za sva tri boda Totenhem je imao u 92. minutu, kada je defanzivac domaćih zaustavio loptu na samoj gol liniji i za milimetar osujetio pokušaj Lamele.\nArsenal – Šefild junajted 16\nBrajton – Aston Vila 16\nNorič – Bornmut 16\nVest Hem – Everton 16\nNjukasl – Čelsi 18.30\nBurnli – Lester 15\nLiverpul – Mančester junajted 17.30


MOŽDA OVA DONACIJA NE IZGLEDA VELIKA, ALI VERUJTE U ODNOSU NA BUDŽET KOJIM RASPOLAŽEMO ITEKAKO JE VELIKA: Srbobran.net web portal\nU pratnji domaćina, opštinske delegacije koju je predvodio Radivoj Paroški, preddsednik opštine, Batez je obišao halu sportova i sa puno lepih reči govorio o ovom sportskom objektu u koji, kako je rekao, uvek rado dolazi. Takođe, pozdravio je i mlade košarkašice ŽKK Srbobran koje su u vreme posete imale trening i uručio im poklon - set košarkaških lopti koje će koristiti svi košarkaši koji aktivno treniraju u našoj opštini.\n- Želim da izrazim zadovoljstvo što sam danas ponovo u Srbobranu. Stalno dolazim punog srca. Ovo nije prvo ulaganje u Centar za sport i turizam opštine Srbobran, zajedno smo realizovali projekat sanacije i adaptacije i opremanje kuglane u vrednosti 4,5 miliona dinara, a sada zajednički praktično nastavljamo i dalje da stvaramo što bolje uslove za razvoj sporta u opštini Srbobran. Kompletiramo praktično i sadržaje ovog sportskog centra za koji uvek kažem da je jedan od najboljih sportskih koje mogu da vidim kada obilazim Vojvodinu. Stvarno se vidi da se o njemu izuzetno vodi računa, da se domaćinski vodi da se stvara jedna lepa slika, gde sve funkcioniše, rekao je Batez i dodao:\n. Ono što mi je posebno drago što vidim posle ovog teškog perioda za sve nas je da su deca počela da se bave sportom. To je praktično jedna od oblasti koja je najviše bila na udaru tokom pandemije. Sve je potpuno stalo. Sada nas stavlja u poziciju da sport ide na vrh prioriteta da probamo da što pre stavimo u pogon sve naše takmičarske i trenažne mogućnosti u strateške položaje i da ih dovedemo u fukciju. Znam da su malo bili stopirani transferi prema sportskim klubovi,ma to je praktično za ceo sistem sporta na teritoriji pokrajine. Sekretarijat je rebalansom budžeta praktično dobio manje sredstava za skoro stotinu miliona tako da je svaki vid pomoći od sekretarijata prema lokalnim zajednicama jako veliki korak. Možda i ova donacija nekom ne zvuči da je nešto značjano, ali verujte na budžet kojim raspolažemo, itekako je veliko za nas. U našoj nadležnosti su 45 gradova i opština. Nalazimo se u situaciji gde imamo nekoliko hiljada klubova prema kojima nije bilo nikakvih transfera. Siguran sam i da ćemo sa onim što nam je na raspolaganju do kraja godine obići mnogo lokalnih samouprava i pokušati da dovedemo što više manifestacija na teritoriji Vojvodine iako nam za sada vanredne mere ne dozvoljavaju održavanje nekih velikih manifestacija koje su od značaja za pokrajinu i za sport,ali trudićemo se da saslušamo sve i da imamo razumevanja da odaberemo prioritete koje nam lokalne samouprave delegiraju preko ljudi zaduženih za tu oblast. Zahvaljujem se i gospodinu Subiću i svim saradnicima predsednika Paroškog na izuzetnoj saradnji. Veoma je aktivna uloga Srbobrana u oblasti sporta i moram da pohvalim ljude koji ovde vode sport sa kojima često i sarađujemo i stvarno delegiraju suštinske probleme i zajednički pokušavamo da rešimo prioritete i damo podršku Srbobranu. Uvek ćemo biti tu na raspolaganju da pomognemo koliko možemo.\nPredsednik Paroški je podsetio na značajnu podršku Pokrajinskog sekretarijata i Vladimira Bateza prilikom rekonstrukcije kuglane i uz reči zahvalnosti rekao:\n- Ova donacija će omogućiti još brži napredak kik boksa u Srbobranu. U ime lokalne samouprave želim da se zahvalim i za ovu donaciju i za svaku podršku, koju je sekretarijat pružao našoj opštini, posebno sportu. Kao mala sredina uspeli ipak smo uspeli finansijski i materijalno i svakom drugom smislu da obezbedimo podršku za naše sportiste. Podsetiću, a to sam rekao i kada nam je u poseti bio ministar Udovičić, Srbobran ima oko 16000 stanovnika i preko 1000 sportista gde se vrlo stručno radi sa našom decom i veoma smo ponosni. Zato kada dobijemo ovakvu vrstu podrške onda smo još više usmereni i sa više volje ulazimo u trenažni pedagoški sportski rad sa nšom decom.\nNakon potpisivanja ugovora Slobodan Subić je takođe zahvalio pokrajinskom sekretaru na donaciji i poseti rekavši:\n- Kik boks je u ekspanziji, ali svakako će veliki deo opreme koju smo ovim ugovorom obezbedili moći će da koriste i ostali klubovi, kako borilački tako i drugi. Zahvaliću se na lepim rečima, na podršci i odlčnoj saradnji koju imamo već treću godinu za redom. Verujem da ovo nije poslednji projekat koji ćemo zajedno realizovati.\nMedijima koji su pozvani da zabeleže ovaj događaj obratio se i Nemanja Pantelić trener kik boks Top Tim iz Srbobrana:\n- Tu sam od prošle godine. Klub aktivno radi već sedam, osam meseci, zadovoljni smo sa radom i drago mi je što ćemo imati još bolje uslove da nastavimo sa radom. Kao bivši sportista i reprezentativac Srbije znam koliko su bitni uslovi tako da mi je drago što će momci i devojke kojih ima sve više imati odlične uslove za rad.


TANJUG | Generalni direktor SZO: Prerano govoriti o pandemiji\nGeneralni direktor SZO: Prerano govoriti o pandemiji\n24 Februar 2020 17:31\nŽENEVA - Svetska zdravstvena organizacija (SZO) saopštila je danas da koronavirus nije globalno van kontrole niti je prouzrokovao smrtne slučajeve velikih razmera i da je "prerano" govoriti o pandemiji.\nItalija: Potraga za "nultim pacijentom" zaraženim koronavirusom\nRIM - U Italiji je do sada sedam osoba umrlo od koronavirusa, a broj zaraženih premašio je 200, čime je ta zemlja postala treća država sa najvećim brojem zaraženih od koronavirusa u svetu.\nRIM - Policija je danas obezbeđivala kontrolne punktove oko gradova koji su u karantinu na severu Italije, a stanovnici su se snabdeli hranom nakon što je Italija postala žarište koronavirusa u Evropi.\nJapanski zvaničnici: Karantin na kruzeru nije bio savršen\nTOKIO - Japanski zdravstveni zvaničnici i eksperti priznali su danas da karantin na kruzeru Dajmond Princes u luci Jokohama nije bio savršen, ali su branili odluku Japana da pusti oko 1.000 putnika posle 14 dana.\nU Italiji je danas još jedna osoba umrla od posledica koronavirusa, čime je ukupan broj povećan na sedam.\nNajnovija žrtva je 80-godišnji muškarac iz mesta Kastiljone d'Ada, koji je preminuo u bolnici u Milanu.\nViše od 3.000 medicinara u Kini zaraženo koronavirusom\nPEKING - Više od 3.000 medicinskih radnika u Kini zaraženo je koronavirusom koji se pojavio u toj zemlji u decembru prošle godine, saopštio je danas zvaničnik kineske nacionalne zdravstvene komisije Lijang Vanijan.\nOn je na zajedničkoj konferenciji za novinare sa šefom delegacije Svetske zdravstvene organizacije u Kini Brusom Ajlvordom rekao da su slučajevi zaraze najvećim delom zabeleženi u provinciji Hubei, epicentru epidemije u kojoj je do sada umrlo skoro 2.600 ljudi.\nKurc najavio upozorenje za putovanje u Italiju\nBEČ - Austrijski kancelar Sebastijan Kurc najavio je danas, nakon sednice Kriznog štaba povodom izbijanja epidemije koronavirusa u susednoj Italiji, mere prevencije, koje sadrže i upozorenje građanima za putovanje u pogođene italijanske regije.\nKurc je, na konferenciji za štampu, objasnio da će vlada pokrenuti kampanju informisanja stanovnioštva.\nEU, za sad, bez unutrašnjih graničnih kontrola zbog virusa\nBRISEL - Evropska komisija kaže da u ovom trenutku ne preporučuje privremeno uvođenje kontrola na unutrašnjim granicama Šengena u cilju kontrole epidemije korona virusa.\nU istoriji Šengena nikada se nije dogodilo da se uvedu provere na unutrašnjim granicama iz razloga zdravstvene bezbednosti, navode u Komisiji.\nKutleša: Male šanse da virus zaobiđe Hrvatsku\nZAGREB - Infektolog dr Marko Kutleša iz zagrebačke Klinike za infektivne bolesti "Dr Fran Mihaljević" izjavio je da su male šanse da novi koronavirus zaobiđe Hrvatsku i da očekuje da će se pacijenti zaraženi tim virusom pojaviti i u toj zemlji.\nStanje u Italiji, prema njegovim rečima, pokazuje da je bolest nepredvidiva.\nItalijani na severu zemlje opustošili prodavnice\nRIM - Italijani na severu zemlje opustošili su trgovine mešovitom robom, pišu tamošnji mediji, a prenosi SeeBiz.\nIz Italije, gde je zabeleženo 219 slučajeva zaraze koronavirusom i petoro mrtvih, dolaze slike praznih polica u trgovinama.\nBeroš građanima: Nema mesta panici\nZAGREB - Hrvatska uvodi viši stepen pripravnosti zbog prevencije od novog koronavirusa, saopštio je danas ministar zdravlja, Vili Beroš i istovemeno poručio građanima da nema razloga za paniku.\n"Doneli smo nove mere i preporuke jer moramo iz trenutka u trenutak da pratimo situaciju. Juče smo se prilagodili službenim izvešćima nadležnih agencija i doneli smo određene mere", naveo je Beroš na vanrednoj konferenciji za novinare koju su elektronski mediji prenosili uživo.\nSZO protiv glasina: Beli luk ne pomaže protiv koronavirusa\nŽENEVA - Svetska zdravstvena organizacija (SZO) krenula je u borbu protiv glasina, poluistina i dezinformacija vezano za koronavirus.\nPod motom "Mit basters" (Myth busters) se na sajtu SZO, između ostalog, ukazuje da beli luk ne štiti od infekcije koronavirusom.\nU HR se pojačavaju mere u prevenciji koronavirusa\nZAGREB - Nakon što su ministarstva zdravlja i spoljnih poslova upozorili škole i građane Hrvatske da ne putuju u Italiju zbog širenja zaraze novim koronavirusom u toj zemlji, oglasio se i Krizni štab resora zdravlja saopštenjem da su jedini zaduženi za davanje informacija o tom virusu.\nIz resora zdravlja najavljena je konferencija za novinare na kojoj će biti predtavljene nove mere za prevenciju i širenje koronavirusa.\nI HR savetuje građane da ne putuju u Lombardiju i Venetu\nZAGREB - Hrvatsko Ministarstvo spoljnih i evropskih poslova preporučilo je danas svojim državljanima da ne putuju u Lombardiju i Veneto, italijanske regije u kojima je potvrđeno više od 200 slučajeva novog koronavirusa.\nPrema poslednjim podacima, pet osoba je do sada umrlo na severu Italije od posledica novog koronavirusa.\nRIM - Italijanski list Korijere dela Sera piše danas da se očekuje da će broj zaraženih koronavirusom rasti iz sata u sat, a da je noćna mora u Italiji započela u petak ujutro kada je preminula prva zaražena osoba.\nZa samo 48 sati od smrti te prve žrtve pokrajine Pokrajine Lombardija i Veneto završile su u blokadi, u karantinu, dok se na putevima nalaze vojska i policija, a škole, bioskopi, bazeni i slično su zatvoreni na najmanje nedelju dana.\nOprečne tvrdnje o broju umrlih u Iranu od koronavirusa\nTEHERAN - U iranskom gradu Kom u proteklih mesec dana od koronavirusa je umrlo 50 ljudi, izjavio je danas poslanik iz tog grada, iako iransko ministarstvo zdravlja tvrdi da je u toj zemlji do sada zabeleženo samo 12 smrtnih slučajeva.\nBroj koji je izneo predstavnik Koma Ahmad Amiriabadi Farahani znatno je veći i od broja zaraženih koji su iranski zvaničnici saopštili samo nekoliko sati ranije i iznosi 47, prenosi AP.\nPEKING - U jeku borbe protiv koronavirusa, Kina je danas donela odluku da zabrani nezakonito trgovanje diviljim životinjama i njihovo korišćenje u ishrani.\nU ključnom trenutku kontrole epidemije koronavirusa, Stalni komitet Svekineskog narodnog kongresa doneo je specijalnu odluku koja ima za cilj da odmah zabrani korišćenje divljih životinja u ishrani, kao i nezakonito trgovanje divljim životinjama, kako bi se pobedilo u borbi sa koronavirusom i zaštitilo zdravlje stanovnika, preneo je Kineski radio internacional.\nBRISEL - Evropska unija je obećala je 230 miliona evra za pomoć u borbi protiv epidemije korovirusa, u trenutku kada se država članica EU, Italija, bori sa porastom broja slučajeva oboljevanja širom zemlje.\nKinesko vrhovno zakonodavno telo, Stalni komitet Svekineskog narodnog kongresa, odlučio je danas da zbog izbijanja epidemije koronavirusa odloži godišnje zasedanje Svekineskog narodnog kongresa koji je trebalo da počne 5. marta.\nKineski mediji preneli su da će novi datum održavanja Kongresa, koji obično traje 10 dana, biti naknadno saopšten, ali da neće dugo biti odložen, prenosi Rojters.\nKikl traži kontrole na granici ka Italiji\nBEČ - Bivši ministar unutrašnjih poslova Austrije Herbert Kikl zatražio je, povodom porasta broja infekcija koronavirusom u Italiji, uvođenje ganične kontrole ka toj zemlji.\nŠef poslaničkog kluba Slobodarske partije Austrije (FPO), u izjavi bečkom dnevniku "Esterajh", rekao je da bi Austrija trebalo da uvede granične kontrole na međi sa Italijom, ako dođe do pogoršanja situacije u toj zemlji.\nZAGREB - Ministarstvo nauke i obrazovanja izdalo je preporuku školama u Hrvatskoj da otkažu sva organizovanja putovanja u Italiju u narednih mesed dana.\nMinistarstvo nauke i obrazovanja je tu preporuku izdalo u skladu sa preporukom Ministarstva zdravstva, a, kako navode, vodeći računa o bezbednosti učenika i nastavnika.\nŽENEVA - Svetska zdravstvena organizacija (SZO) više nema proces za proglašavanje pandemija, ali zbog epidemije novog koronavirusa i dalje je na snazi međunarodna uzbuna, saopštio je danas portparol te organizacije Tarik Jašarević.\n"Nema zvanične kategorije pandemije. To je stari termin koji SZO više ne koristi, iako je ljudima poznat iz 2009. godine", rekao je Jašarević i podsetio da je ta organizacije 30. januara proglasila stanje uzbune na međunarodnom nivou, prenosi Rojters.\nRIM - U Italiji je od koronavirusa preminula četvrta osoba.\nRadi se o 84-godišnjem muškarcu iz Lombardije koji je bio hospitalizovan u bolnici, prenosi Ansa.\nDo sada od koronavirusa preminulo 2.619 osoba\nPEKING - Od koronavirusa je, prema poslednjim podacima, do sada preminulo 2.619 osoba, a zaraženo je više od 79.000.\nVan granica Kine potvrđeno je 27 smrtnih slučajeva, od čega najviše u Iranu - osam i Južnoj Koreji - sedam, prenosi CNN.\nS.Koreja: U karantinu oko 380 stranaca zbog koronavirusa\nSeverna Koreja stavila je u karantin oko 380 stranaca kako bi sprečila izbijanje koronavirusa, preneli su državni mediji.\nRanije, ta zemlja je obustavila železnički saobraćaj ka i iz Kine i Rusije, prenosi agencija Kjodo.\nJoš dva lekara u Kini, starosti 42 i 55 godina, preminula su od koronavirusa.\nOni su se virusom zarazili dok su lečili pacijente u bolnicama u provincijama Hubei i Hainan, prenosi CNN.


Rat na pomolu: SAD i Južna Koreja vežbaju raketiranje Severne Koreje (video) - 05.07.2017, Sputnik Srbija\nRat na pomolu: SAD i Južna Koreja vežbaju raketiranje Severne Koreje (video)\nVojske Južne Koreje i SAD ispalile su nekoliko balističkih raketa prema Severnoj Koreji kao znak upozorenja Pjongjangu koji je juče lansirao balističku raketu. 05.07.2017, Sputnik Srbija\n09:28 05.07.2017 (Osveženo: 12:37 05.07.2017)\n© REUTERS / United States ArmyBežbe i simulacija napada vojski Južne Koreje i SAD\nVojske Južne Koreje i SAD ispalile su nekoliko balističkih raketa prema Severnoj Koreji kao znak upozorenja Pjongjangu koji je juče lansirao balističku raketu.\nVežbe i simulaciju napada nadgledao je predsednik Južne Koreje Mun Džae In, navela je južnokorejska agencija Jonhap.\n„Mun je tokom vežbe rekao da je ozbiljna provokacija iz Severne Koreje navela vlasti da dodatno reaguju i pokažu sposobnost raketne odbrane“, naveo je Jonhap.\n1 Jul 2017, 12:24\nIstovremeno, južnokorejski ministar odbrane Han Min Ku upozorio je da postoji velika mogućnost da Severna Koreja izvede šestu nuklearnu probu, nakon što je prvi put uspešno testirala interkontinentalnu balističku raketu.\n„Krajnji cilj Severne Koreje je da svoju nuklearnu snagu pretvori u oružje, tako da vidim veliku šansu da se to dogodi“, rekao je Han na parlamentarnom brifingu odgovarajući na pitanje poslanika da li veruje da bi Pjongjang mogao uskoro da izvede nuklearnu probu.\nAmeričke vlasti potvrdile su kasno sinoć da je Severna Koreja sprovela prvo testiranje interkontinentalne balističke rakete (ICBM).\nZbog te nove raketne probe, Savet bezbednost UN će danas posle podne održati hitan sastanak na zahtev SAD, koje su poručile da su spremne da se brane od eventualnog napada Severne Koreje.


Vesti online / Vesti / Srbija / Bitange protiv mafijaša\nBitange protiv mafijaša\nU Smederevskoj Palanci uoči izbora za lokalnu vlast, 25. marta, na delu je verbalno, a kako kaže lider Narodne stranke Vuk Jeremić i fizičko nasilje.\n- Bitange iz Srpske napredne stranke pretukle su Igora Milenkovića, šefa izbornog štaba NS u Smederevskoj Palanci, par sati nakon moje posete tom gradu. To je odgovor Aleksandra Vučića na pitanja o tajnim sastancima i putovanjima koje mu javno postavljam - naveo je Jeremić.\nDodao i da je Hašim Tači nakon tajne večere sa Vučićem prošlog utorka u Parizu, takođe ponovo na putu i trenutno je u Njujorku.\n- Još jedno pitanje za Vučića, da li odsedate u istom hotelu? - zapitao je lider NS.\nIz SNS-a su mu uzvratili najtežim uvredama.\n- Toliki je lažov da ni sam više ne zna ni šta laže, ni gde, jer to radi na mig i po direktnom naređenju svojih šefova kriminalaca, Bašanovića i Limuna - naveo je SNS, prozivajući bivšeg partijskog kolegu Zorana Bašanovića i Milana Narančića koji slovi za kontroverznog biznismena.\nJeremića su optužili i da je "provocirao građane, psovao, pretio i nudio novac ne bi li dobio bar jedan glas na izborima u toj opštini".\nPola Vlade u poseti\nVažnost izborima dala je i premijerka Ana Brnabić koja je sa ministrom zdravlja Zlatiborom Lončarom, posetila Smederevsku Palanku. Prethodnih dana u ovaj grad su išli redom ministri za rad Zoran Đorđević, za sport Vanja Udovičić i prosvete Mladen Šarčević.\n- Prošlo vreme kada je narod u Srbiji strepeo od kriminalaca i nikakvi mafijaši, ni milioni evra sumnjivog porekla, ne mogu mu pomoći da mu bilo ko u Srbiji poveruje, ili da glas takvoj političkoj i moralnoj mizeriji - naveo je SNS dodajući da je narod Jeremića "odavno prozreo".\nNapade u Jeremićevoj stranci vide kao kulminaciju kampanje zastrašivanja i pretnji. Oni građane pozivaju da "ostanu mirni i ne odgovaraju na provokacije", već da se masovnim izlaskom na birališta, 25. marta "odupru fašističkim metodama Vučićevog režima".\nSRBIJA Jeremić: Prištini stolica u UN, Vučiću poseta Angeli Merkel\nSRBIJA Jeremić: Vučić tajno pregovara s Tačijem, privatno otputovao u Njujork


Folksvagen sve menja\nNovosti\t03.01.2017 21:01\nNemački automobilski gigant veruje da je pronašao način za izlazak iz krize\nFolksvagen” se nada da će se oporaviti od štete koju trpi zbog skandala sa lažiranjem izduvnih gasova vozila s dizel-motorima tako što će radikalno promeniti proizvodni program uvodeći više automobila na baterije, uz digitalne usluge kao što je “podela vožnje” (ride-sharing) i s više vozila SUV za tržište SAD.\nHerbert Dis, šef divizije VW, otkrio je plan kompanije “Transform 2025” na nedavnoj konferenciji za novinare, rekavši da će se “narednih godina “Folksvagen” fundamentalno promeniti i da će “samo nekoliko stvari ostati isto”.\nPlan predviđa velika ulaganja u tehnologiju za elektro - automobile i u softver za nove načine korišćenja automobila. Samo marka VW očekuje da će do 2025. godine prodavati milion električnih vozila godišnje.\nRačunajući i druge marke iste kompanije - “Seat” i “Škodu”, Grupa VW očekuje da će do tada prodati tri miliona elektro-automobila. Dis je rekao da će se kompanija “masivno osposobiti” za razvoj softvera, da bi po tome postala vodeća u auto-industriji, kao i za proizvodnju hardverskih sistema za digitalno povezana i autonomna vozila, takođe do 2025. godine.\nJedan element plana je povećanje prodaje u SAD uvođenjem proizvoda koji su pogodniji za to tržište, kao što je više vozila SUV i većih modela automobila. Ove godine, do kraja oktobra, automobili VW su činili samo 1,8 odsto tržišta u SAD, daleko zaostajući za konkurentima “Dženeral motorsom”, “Fordom”, “Fijat-Krajslerom” i “Tojotom”.\nDis je takođe rekao da će kompanija početi proizvodnju električnih vozila u SAD do 2021. godine. Ona za sada tamo proizvodi samo model “pasat”, u fabrici u Čatanugi, u Tenesiju.\n“Folksvagen” je nedavno najavio ukidanje 30.000 radnih mesta, od čega 23.000 u Nemačkoj, i otvaranje 9.000 radnih mesta za novu tehnologiju. Dis je rekao da je cilj da profit sa 2,0 odsto 2015. godine poraste na 6,0 do 2025.


EvropaNostra:Manastir Dečani među 12 najugroženijih za 2021.\nTanjug 10. decembra 2020. 15:53\nPRIŠTINA – Organizacija civilnog društva Evropa Nostra, objavila je listu 12 najugroženijih objekata kulturnog nasleđa za 2021. godinu, među kojima je i Manastir Visoki Dečani na Kosovu i Metohiji.\nEvropa Nostra, koja se bavi zaštitom kulture i prirode, objavila je na svojoj internet stranici da je manastir Dečani iz 14 veka, iako od 1999. godine pod neprekidnom zaštitom mirovnih trupa KFOR-a pod vođstvom NATO-a, bio meta četiri napada minobacačkim granatama od strane lokalnih ekstremista tokom perioda od 1999. do 2007. godine, kao i pokušaja terorističkog napada tzv.ID 2016. godine.\nIstovremeno, dodaje se, manastir sa posebnom zaštitnom zonom suočava se sa ozbiljnim pretnjama po životnu sredinu, jer lokalni opštinski prostorni plan nije u skladu sa strogim pravilima zaštite UNESCO-ve svetske baštine ili srodnim nacionalnim zakonima i propisima.\nTakođe, organizacija navodi i da stalno postoji rizik od izgradnje neodgovarajućih urbanih objekata u blizini manastira, kao i opasnost od eksproprijacije zemljišta koje pripada manastiru Dečani, a naročito je opasan plan da pored kapija manastira prolazi glavni međunarodni autoput.\nOrganizacija navodi da je ovaj najugledniji spomenik svog doba urađen u srpsko-vizantijskom i romaničko-gotičckom stilu, kao i da je neprekidno naseljen skoro sedam vekova.\nSavetodavni odbor 7 najugroženijih programa primetio je da je manastir Dečani jedini spomenik u Evropi pod tako snayynom vojnom zaštitom u kontinuitetu od 20 godina, a da predstavlja spomenik od ogromnog istorijskog i kulturnog značaja za Evropu i svet, što potvrđuje i njegov status svetske baštine.\n„Za žaljenje je što su danas manastir Dečani sa svojim kulturnim i prirodnim nasleđem i monaškom zajednicom postali taoci nerešenog statusa Kosova. Stoga je hitno i imperativno potrebno obezbediti puno poštovanje vladavine zakona i posvetiti jaču pažnju odgovarajućoj zaštiti ovog mesta svetske baštine u okviru tekućih razgovora o normalizaciji odnosa između Beograda i Prištine“, navodi se u obrazloženju.\nKako navode to je funkcionalan manastir sa dnevnim liturgijskim službama i aktivnom monaškom zajednicom koju čini 25 monaha koji se brinu o svakodnevnom održavanju manastira sa okolinom, čuvaju nematerijalno nasleđe monaškog života i redovno dočekuju hodočasnike i turiste.\nManastir se, zajedno sa još tri srpska pravoslavna hrišćanska manastira i crkve na Kosovu – Gračanicom, Pećkom patrijaršijom i Crkvom Bogorodicom Ljeviome u Prizrenu od 2006. godine nalazi na Uneskovoj listi svetske baštine.\nIguman tog manastira Sava Janjić zahvalio se na Tviteru organizaciji, rekavši da se nada će to naglasiti potrebu zašite lokaliteta SPC na Kosovu.\n„Nadam se da će ovo naglasiti potrebu zaštite lokaliteta SPC na Kosovu od kojih su četiri UNESCO lokaliteti“, napisao je Janjić.\nOsim manastira Dečani, na listi se nalaze Ahenze železnica u Austriji, grobni kompleks Mirogoj u zagrebu, Moderni teatar u Bugarskoj, Centralna pošta u Skoplju, kapela San Huan de Sokueva u Kantabriji i mnogi drugi.


Održan letnji IAB Network Cafe | IAB Serbia\nOdržan letnji IAB Network Cafe\nU prijatnoj bašti Bajloni bara prošle nedelje je održano još jedno druženje članova IAB Serbia. Tradicionalno druženje članova je, kao i do sada, pratila razmena inovacija na domaćem tržištu.\nDruženje je otvorila Gabrijela Stjepanović, izvršni direktor IAB Serbia, prestavivši ključne rezultate najnovijeg istraživanja o strukturi i navikama internet korisnika digitalSCOPE2014. Ovo istraživanje je sprovedeno 8 zemalja regiona (Bugarska, Makedonija, Poljska, Rumunija, Srbija, Slovačka, Slovenija i Turska), a koordinirano je od strane IAB Poland, na čelu sa direktorom istraživanja Pavelom Kolendom. DigitalSCOPE2014 je rezultat partnerske saradnje između IAB Serbia, kompanije MindTake i nekoliko domaćih onlajn izdavača, a celokupan izveštaj za javnost može se preuzeti ovde.\nIvan Rečević, ispred agencije Huge Media, pričao je o uvek zanimljivoj temi, Google analitici i kako kreatori sadržaja mogu na najefikasniji način da iskoriste analitiku u cilju bolje prodaje svog inventara.\nPredstavnica TEN Medije (nekadašnja Ebola Play), Sanja Rodinis, predstavila je novi brend i korporativni identitet. Pored novog imena i logotipa, prikazan je je set potpuno novih naprednih performans formata za onlajne kampanje na računarima, mobilnim telefonima i tabletima, u kombinaciji sa vrhunskim profesionalnim kreativnim alatom za razvoj rich media oglasa pod nazivom Modulor.\nNikola Popović, ispred kompanije New Look Entertaiment, predstavio je novu, unapređenu verziju New Look Social – interaktivne platforme, kroz koju klijenti mogu da dobiju mnoštvo koristi za svoj brend putem Fejsbuka, web-a i mobilnih platformi.


Vlada Crne Gore ograničava cene hleba, deli socijalne bonove i ulje | Novosadski informativni portal 021\nVlada Crne Gore ograničava cene hleba, deli socijalne bonove i ulje\n11:31 > 13:16\nVlada Crne Gore planira da ograniči cene hleba, raspodeli ulje za oko 25 hiljada domaćinstava i obezbedi socijalne bonove kako bi pomogla najsiromašnijima.\nVlada bi danas, na predlog Ministarstva ekonomskog razvoja, trebalo da ograniči maksimalne maloprodajne cene pšeničnog belog hleba.\nPrema najavama biće podeljeno i 70 hiljada litara ulja za 25 hiljada domaćinstava.\nU crnogorskim maloprodajama u poslednjih godinu dana porasle su cene hleba, brašna, ulja, šećera, mesa, jaja, mleka i to je, kako procenjuju analitičari, posledica rasta svetske potražnje, kao i smanjenja proizvodnje suncokreta, žitarica i soje, što je izazvala pandemija korona virusa.\nVlada Crne Gore odlučila je da 70 hiljada litara ulja, koje je nabavljeno iz uvoza, istovremeno sa pšenicom, upiše kao državnu imovinu i podeli socijalno najugroženijim kategorijama stanovništva.\n"Pored programa socijalnog bona, koji je ranije najavilo Ministarstva finansija i socijalnog staranja, ovo je još jedna mera socijalnog karaktera koju smo odlučili da primereno implementiramo u cilju održavanja stabilnosti potrošačke moći", rekli su iz ovog resora, najavljujući mere za "smirivanje" tržišta.\nSocijalni bon je namenjen građanima u stanju socijalne potrebe koji će u vrednosti od 30, 50 i 100 evra moći da kupe robu u toj vrednosti, u marketu koji bude izabran na javnom pozivu.\nCrnogorske vlasti predlažu strože mere nakon povećanja broja zaraženih\nCrna Gora na testiranje turista potrošila oko 300.000 evra\nUginula trećina kokošaka u Crnoj Gori zbog nestanka struje


STUDEN Grupa: Prioritet stabilno snabdijevanje domaćeg tržišta | Agroportal.ba\nKompanije u sastavu STUDEN Grupe u Agroindustrijskom kompleksu Brčko, fabrika za proizvodnju jestivog ulja BIMAL, STUDEN-AGRANA Rafinerija šećera i MINGOS-COFFEE proizvodnja kafe, aktivno rade na obezbjeđenju kontinuirane proizvodnje i stabilnog snabdijevanja svih svojih partnera.\nIako je proglašavanje pandemije Korona virusa značajno otežalo tokove nabavke i dopreme sirovina i repromaterijala, proizvodnja u Brčkom stabilno funkcioniše, a snabdijevanje redovnih kupaca i partnera u Bosni i Hercegovini odvija se bez ikakvih zastoja.\nSigurne isporuke sirovina i repromaterijala u trenutnoj situaciji ne zavise od proizvođača, ali je naša poslovna grupa preduzela sve mjere da ove dopreme, koje su preduslov za proizvodnju jestivog ulja, šećera i kafe, teku neometano, te da proizvodnje u fabrikama rade bez prekida. Postoji rizik od zatvaranja granica, te apelujemo na sve organe vlasti da obezbijede da se sirovine i repromaterijali iz okolnih zemalja i dalje isporučuju svojim partnerima, proizvođačima u BiH.\nIzjavila je Nataša Pucar, direktor Korporativnih komunikacija STUDEN Grupe.\nBrčanski BIMAL je jedini domaći proizvođač jestivog ulja u Bosni i Hercegovini, dok je STUDEN-AGRANA Rafinerija šećera jedina rafinerija šećera u zemlji.\nBimal Brčko Brčko STUDEN grupa\nKošarac i Nerić o sertifikovanju “Viziona” za izvoz u Tursku\nBirčević na originalan način krati dane na prinudnom odmoru\nOd 1. marta počinju pripreme za proizvodnju u "Žitoprometu"


Tadić je tvrdio da je pre sedam godina prvi razgovarao s predstavnicima „Fijata“\nUmesto Tadića, koji je pre samo šest meseci među prvima seo za volan “Fijatovog” modela 500L na sajmu u Ženevi, preksinoć su tu čast imali premijer Ivica Dačić i ministar Mlađan Dinkić. Zašto bivšeg šefa države koji je inicirao razgovore o dolasku italijanske kompanije u Kragujevac nije bilo na promociji novog modela, nisu znali da nam odgovore u italijanskoj ambasadi.\n- Mi smo samo bili domaćini proslave, a organizator je bio “Fijat”. Oni su slali pozivnice, a ne mi - rekao nam je Andrea Arnaldo, prvi sekretar u Ambasadi Italije.\nO spisku zvanica nisu želeli da govore ni u kompaniji FAS u Kragujevcu. Iva Đurić, portparol “Fijata”, kaže da su događaj zajedno organizovali italijanska ambasada i “Fijat”, kao i da je tačno da su oni samo fizički slali pozivnice.\n- Ne znam da li je Tadić bio pozvan ili ne - tvrdi Đurićeva.\nNa našu molbu da nam ipak proveri da li je bivšem predsedniku poslata pozivnica, kratko je rekla:\n- To nije pitanje od javnog značaja.\nVeroljub Stevanović i Mlađan Dinkić u predizbornoj kampanji često su pominjali „Fijat“ kao jedan od svojih izbornih aduta\nIzvor “Blica” kaže da Tadić nije bio na spisku gostiju, jer ne obavlja nijednu javnu funkciju. S druge strane, iako je već bio bivši ministar ekonomije i regionalnog razvoja, Dinkić je bio gost “Fijata” na sajmu automobila u Ženevi, gde je uz prisustvo državnog vrha govorio o veličini “Fijatove” investicije.\nU toku predizborne kampanje u javnosti se vodila polemika ko je doveo “Fijat” u Kragujevac. I dok je Dinkiću to bio izborni adut, Tadić je tvrdio da je on obavio prvi razgovor sa predsednikom kompanije pre sedam godina.


Eminović osudio vandalizam Bastaća - IndeksOnline.rs\nNaslovna srbija Beograd Eminović osudio vandalizam Bastaća\nEminović osudio vandalizam Bastaća\nBEOGRAD – Član Gradskog veća grada Beograda i funkcioner Pokreta socijalista Fadilj Eminović najoštrije je osudio vandalizam koji su Marko Bastać i njihove pristalice priredile Beograđanima na dan otvaranja renoviranog Trga republike.\n“Nakon mnogobrojnih blokada radova, nakon maltretiranja radnika, onesposobljavanja mehanizacije i čupanja saobraćajnih znakova, Đilasovi huligani predvođeni Markom Bastaćem, ponovo su pokušali da blokiraju renovirani Trg republike i zabrane Beograđanima da vide svoj sređeni trg i da se provozaju novim električnim busevima”, naveo je Eminović u saopštenju.\n“Zaista ne znam da li je bednije i više poražavajuće to što jedan bivši gradonačelnik toliko prezire razvoj svog grada ili to što su njegove pristalice u maniru najgorih prostaka vređale građane i novinare koji su imali želju da vide rekonstruisani trg koji je ponos čitavog Beograda i Srbije”, rekao je Eminović.\n“On neće biti upamćen kao graditelj Beograda, jer ništa nije uspeo da sagradi za Beograđane, osim kuće Velikog brata za svoj biznis, ali će svakako biti upamćen kao čovek koji se trudio da unazadi Beograd i da ne dozvoli da se gradi i razvija. Prvi i jedini bivši gradonačelnik koji je iskreno mrzeo svoj grad”, poručio je Eminović.


Zašto baš AIESEC Hub?\nKakvu god karijeru izabrali, koji god nivo obrazovanja imali, morate da se pomirite sa jednom činjenicom – sa učenjem nikada niste završili.\nUčenje može ili ne mora da bude vaša obaveza, ali svaki korak napred u životu ili karijeri zahteva barem još jednu novu „lekciju“ ili veštinu.\nZato vam želimo dobrodošlicu u naš virtuelni „HUB znanja“ u okviru kojeg će vam stručnjaci iz različitih oblasti pomoći da učenje postane vaša navika, predah od svakodnevnih tema, okidač za neke nove ideje i razvoj.\nBilo da ste ljubitelj pisanih ili video formata, stručnjaci iz kompanije NIS će se potruditi da vas inspirišu, nauče i pokrenu atraktivnim temama i zanimljivim iskustvima. Na vama je da izaberete idealno vreme i isplanirate broj sati koji možete da izdvojite za učenje.\nZato, dodajte našu stranicu u „Favorites“ u vašem internet pretraživaču i znajte da ćete od nas uvek moći da naučite nešto novo 😉\nPlazma. Jedan od omiljenih regionalnih brendova koji je više od pola veka deo porodične, ali i nacionalne tradicije. Plazma je …\nPretpostavimo da sve studente možemo podeliti u dve grupe kada je kriterijum poznavanja odnosa s javnošću u pitanju. U prvu …\nŠta vam prvo padne na pamet kad kažemo dobra kompanija? Svakako ti prva asocijacija može biti ona koja je jedan …\nVerujemo da znaš koliko je važno da se dobro pripremiš za proces selekcije za praksu ili posao na koji želiš …\nNekoliko puta smo pisali i brisali početak ovog teksta na kraju se odlučivši da za otvaranje teme ilustrujemo naše ’izazove’: …\nEksperti govore za NIS Korporativni univerzitet: Edin Veljović o komunikaciji\nEksperti govore za NIS Korporativni univerzitet: S. Chadwick i D. V. Thomas o storytelling-u\nEksperti govore za NIS Korporativni univerzitet: Eva Velimirović o ličnoj efikasnosti\nCoca-Cola HBC je treća najveća punionica Coca-Cola proizvoda na svetu. Snabdevamo pićem više od 580 miliona ljudi kroz 28 zemalja na tri kontinenta.\nCoca-Cola HBC Srbija posluje kroz više distributivnih centara i lokalnih kancelarija sa sedištem u Beogradu. Proizvodimo u 2 fabrike – Beograd i Vlasina, a naš tim čini preko 1000 sjajnih, motivisanih ljudi – koji i predstavljaju naš tajni sastojak.\nNaš portfolio čine vodeći globalni i lokalni brendovi, a naša misija je da poboljšamo zajednice u kojima radimo i obezbedimo im održivost. Kao kompanija koja je lider u proizvodnji i prodaji pića i koja je prepoznata kao jedan od najpoželjnijih poslodavaca u Srbiji, svojim zaposlenima pružamo jedinstvenu priliku da steknu nova znanja i iskustva u svim segmentima poslovanja, da pokrenu promene koje ih čine ponosnim, a sve to u radnom okruženju sa pobedničkim načinom razmišljanja.\nPartneri AIESEC Hub-a


Tadić preneo Sheferu zabrinutost zbog loše bezbednosne situacije na Kosovu\nPredsednik Srbije Boris Tadić u telefonskom razgovoru preneo generalnom sekretaru NATO Japu de Hop Sheferu zabrinutost zbog loše bezbednosne situacije na Kosovu. Kako se navodi u saopštenju iz kabineta predsednika, Tadić je u razgovoru sa Sheferom zatražio da međunarodne vojne snage omoguće zaštitu Srba jer je bezbednost jedan od ključnih faktora njihovog opstanka na Kosovu.\nAmerički ambasador u Beogradu Majkl Polt izjavo je da će odluka o budućnosti pokrajine biti doneta ove godine i pozvao lidere u Srbiji da sunarodnike na Kosovu ubede da će ta odluka biti od odlučujućeg uticaja za uključivanje zemlje u regionalne integracije i za njen ekonomski prosperitet.\nA na okruglom stolu u Beogradu posvećenom statusu Kosova i budućnosti Srbije, koji je organizovala nevladina organizacija Građanske inicijative funkcioner Pakta za stabilnost jugoistočne Evrope i republički poslanik Goran Svilanović izjavio je da ukoliko Beograd i Priština ne budu spremni da potpišu kompromisni plan specijalnog izaslanika Ujedinjenih nacija, onda će odlučiti međunarodna zajednica :\n“I tada je zamisliv plan, kaže Svilanović, da se pojavi neko iz Vašingtona a ne iz Evropske unije i kaže pregovaračima da jedni dobijaju državu a drugi severni deo Kosova i da je to u skladu sa završnim dokumentom iz Helsinkija da se granice mogu menjati ako se o tome saglase partneri.”\nPredstavnik Instituta za demokratiju i etničke odnose na Kosovu Fadilj Maljoku pozvao je kosovske institucije da izrade strategiju za integraciju srpske zajednice u nekoliko oblasti, koristeći se rešenjima iz Ohridskog sporazuma i naglasio kao najvažnije u ovom trenutku da taj sporazum u potpunosti i bezuslovno isključi svaku silu kao sredstvo za ostvarivanje političkih ciljeva. To bi, ocenio je Maljoku, eliminisalo zahtev lokalnih Srba za teritorijalnu autonomiju na Kosovu.


Tanjug 21. maja 2021. 07:55\nSARAJEVO – Izvoz iz Bosne i Hercegovine od januara do kraja aprila 2021. godine iznosio je 4,17 milijardi KM (2,13 milijardi evra), što je za 25,7 posto više nego u istom periodu prošle godine, prem apodacima Agencije za statistiku BiH.\nIstovremeno, uvoz je iznosio 6,10 milijardi KM (3,1 milijarda evra) i veći za 12,5 procenata nego u uporednom lanjskom periodu. Pokrivenost uvoza izvozom je bila 68,5 odsto, dok je spoljnotrgovinski robni deficit iznosio 1,92 milijarde KM (983,2 miliona evra), prenosi portal biznisinfo.\nSamo u aprilu ove godine, izvoz BiH je bio vredan 1,11 milijardi KM (569 milione evra) što je čak za 60 posto više u odnosu na april 2020, kada je zbog krize izazvane pandemijom izvoz pao na najniži nivo od svega 696 miliona maraka (355,8 miliona evra).\nIzvoz u zemlje CEFTA u prva četiri meseca 2021. godine je iznosio 662 miliona KM (oko 338,5 miliona evra) i beleži rast od 27,5 posto međugodišnje, dok je uvoz vredeo 761 milion KM (389 miliona evra), što je za 15,1 posto više nego u istom preriodu godinu ranije.\nU zemlje EU je BiH izvezla robu u vrednosti 3,10 milijardi KM (1,458 milijardi evra), za 27,4 posto više nego u prva četiri meseca 2020, dok je uvoz iznosio 3,71 milijardu KM (1,89 milijardi evra), ili za 12,9 procenata više nego prethodne godine.


Vaterpolisti Vojvodine počeli treninge na "Slanoj bari" - biznis24.rs\nVaterpolisti Vojvodine počeli treninge na “Slanoj bari”\nZvuk talasa, graja i pištaljka ponovo se čuju na novosadskom bazenu “Slana bara”. Naglašavajući da su dodatno dezinfikovali sve površine, a posebno bazen pre početka rada, direktor Vojislav Jovanović ističe da se svi u tom objektu maksimalno pridržavaju mera predostrožnosti, kao i da je za njih dezinfekcija uobičajena obaveza, jer im je bezbednost građana na prvom mestu.\nU tom objektu pridržavaju se i mere – najviše 100 posetilaca. Direktor Vaterpolo kluba “Vojvodina”, Marko Ćuk, ističe da je sredina u kojoj vaterpolisti treniraju jedna od najsigurnijih i zaključuje da je pandemija definitivno uticala i na vaterpoliste, ali da se sve polako vraća u normalu.\n“Mi za razliku od drugih sportskih objekata, imamo stalni inspekcijskih nadzor, stalnu kontrolu vode hemijske i mikrobiološke ispravnosti tako da nas ovaj deo nije posebno pogodio, jer smo mi to radili i pre toga”, kaže Vojislav Jovanović, direktor bazena “Slana bara”.\nOsim juniorske ekipe i prvog tima ženske i muške selekcije, bazen “Slana bara” se ponosi i školicom za vaterpolo, a trener Đorđe Popović, ističe da su deca najviše od svih čekala da se vrate svojim svakodnevnim treninzima.\n“Ono što je za sada sigurno to je da se vaterpolo sezona, govorim za prve ekipe, prekinula bez proglašenja pobednika. Ova sezona je znači završena, a što se tiče mlađih selekcija, ima nekih inicijativa da se u toku leta održe samo finalni turniri po generacijama, a mislim da će sve najnormalnije da se vrati od septembra pa na dalje”, smatra Marko Ćuk, direktor Vaterpolo kluba Vojvodina.\nPrema rečima direktora, u susret letnjoj sezoni i u saradnji sa Gradom Novim Sadom, terasa ovog objekta bi trebala da bude renovirana do 15. juna, kada zaposleni i očekuju najveći odziv građana.\n“Deca su počela da treniraju, odziv je dosta dobar, tačnije svi su se vratili. Uradili smo sve lekarske testove i analize pre nego što su deca pristupila treningu. Radićemo celo leto, ponedeljkom, sredom i petkom od 8 do 9, mogu roditelji da dovedu decu malo pre 8, da se raspitaju, uvek ima nekoga na bazenu ili da nazovu na broj bazena koji stoji na sajtu kluba i na fejsbuk stranici”, kaže Đorđo Popović, trener Školice vaterpola “Slana bara”.\nbara · bazen · bazenu · čuju · dezinfekcija · dezinfikovali · direktor · dodatno · graja · ističe · Jovanović · maksimalno · mera · Naglašavajući · njih · novosadskom · objektu · pištaljka · početka · ponovo · posebno · površine · predostrožnosti · pridržavaju · rada · Slana · talasa · uobičajena · Vojislav · Zvuk\nOvo je najluđa Apple glasina u poslednje vreme – što ne zn ...\nNokia planira velika otpuštanja\nProduktna berza ‒ Dnevni izveštaj za 21.6.2021.\n“Znam da vam kidam živce”: Novak sa navijačima proslavio 311 ...\nDogovoreno: Srbi u Grčku i sa kineskom i sa ruskom vakcinom


:: Naslovna strana > Glasnik broj10 > Uvodna reč - Komora će imati svoj dom\nKomora će imati svoj dom\nPoštovani članovi Komore, drage koleginice i kolege,\nU toku su pripreme za održavanje Pete redovne sednice Skupštine Inženjerske komore Srbije, koja će se održati 8. maja 2008. godine. Predsednik Komore i Upravni odbor podneće Skupštini Izveštaj o radu za proteklu godinu, kao i Plan i program rada za 2008. godinu. Zato u ovom broju dajemo izveštaje o radu svih segmenata Komore, od Upravnog odbora i izvršnih odbora matičnih sekcija, do komisija i Suda časti, koje mogu pročitati ne samo članovi Skupštine IKS, nego i svi članovi Komore.\nPosle donošenja odluke da članovi Komore plaćaju godišnju članarinu u iznosu od 5.000 dinara i to za neograničen broj licenci (Treća sednica Skupštine), došli smo u situaciju da članarina ne može da pokrije troškove poslovanja IKS. To podrazumeva obavezu smanjenja troškova na svim poljima. Kad se tome doda da Komora za zakup poslovnog prostora izdvaja 10 miliona dinara na godišnjem nivou, očigledno je da sredstva koja se dobijaju od članarine nisu dovoljna za njen rad.\nOtvorene su još tri regionalne kancelarije (Subotica, Čačak, Novi Sad), čime su dodatno intenzivirane aktivnosti svih regionalnih centara kroz seminare, predavanja i tribine ali su u isto vreme povećani i troškovi poslovanja. Zato sam insistirao, a Upravni odbor je jednoglasno podržao ideju, da krenemo sa prikupljanjem sredstava i na druge načine, pre svega od sponzora i donatora. Primera radi, troškovi izdavanja "Glasnika" se sada većim delom pokrivaju na ovaj način. Po preporuci Upravnog odbora, regionalni odbori i autori projekata u regionalnim kancelarijama su uzeli na sebe obavezu da za svaki projekat obezbede donacije od najmanje 20 procenata vrednosti projekta.\nIKS intenzivno prikuplja ponude kako bi pronašla "krov nad glavom" u sopstvenom vlasništvu, na jedan od sledećih načina: dodeljivanjem lokacije za izgradnju poslovne zgrade, kupovinom izgrađenog poslovnog prostora ili suinvestiranjem izgradnje poslovne zgrade. Formiran je Savet za utvrđivanje predloga na osnovu prispelih ponuda, koje će se uputiti Upravnom odboru komore, a konačnu odluku će doneti Skupština IKS. Nakon obezbeđivanja poslovnog prostora u Beogradu, to isto ćemo učiniti i u ostalim regionalnim centrima.\nU ovom broju konačno objavljujemo Pravilnik o sadržini i načinu izrade tehničke dokumenatcije za objekte visokogradnje. Ministarstvo je Pravilnik objavilo u "Sl. glasniku" broj 15/08, od 6. februara 2008. godine, a na osnovu predloga naše Komisije u čijem su radu učestvovali i predstavnici Ministarstva za infrastrukturu. Kopredsednici Komisije smo bili državni sekretar Milan Miljević i moja malenkost. Desetočlanu Komisiju su, pored kopredsednika, sačinjavali: pomoćnik ministra Aleksandra Damnjanović i Milija Đalović, Jasminka Pavlović i Miroljub Todorović, svi iz Infarstrukturnog ministarstva, dok su naši predstavnici bili potpredsednik Milovan Glavonjić, sekretar Natalija Stojanović, predsednik IO MSP Dejan Vasović i Ratko Salatić. Pravilnik je usvojen posle javne rasprave, u toku koje je pristigao veliki broj primedbi i predloga na Nacrt Pravilnika. I ovom prilikom se zahvaljujem članstvu na doprinosu da Pravilnik bude što bolji. Osnovni cilj donošenja Pravilnika jeste da se precizno definiše minimalni obim tehničke dokumentacije za objekte visokogradnje. Takođe, članovi IKS će biti "zaštićeni" od administracije, pre svega u opštinama. Sa druge strane, povećaće se odgovornost projektanata, a kvalitet projekata podići na viši nivo. Za objekte do 400 kvadrata smanjen je obim projektne dokumentacije, tako da je obim glavnog projekta sveden na obim idejnog projekta, a značajnije će se pojednostaviti i projekti za objekte do 3.000 kvadratnih metara.\nPokrenuli smo akciju harmonizacije naših standarda sa evropskim normama i formirali smo Komisiju za praćenje aktivnosti na usaglašavanju srpskih standarda sa evropskim, ali i održali sastanke sa Ministarstvom za ekonomiju i sa potpredsednikom Vlade Republike Srbije. Sada nastojimo da sa velikim kompanijama organizujemo donatorski skup na kom će se izdvojiti sredstva pre svega za rad članova komisija koje će odrediti Institut za standardizaciju. U ovom poslu imamo podršku Privredne komore Srbije.\nKonačno, uveli smo praksu da se predavanja održana u okviru Programa permanentnog usavrašavanja, kao i Programa regionalnih odbora, sažeto prikažu u "Glasniku". Time će članstvo moći da se upozna sa kratkim sadržajem svih održanih predavanja i van svojih regionalnih centara.


Hemofarm Fondacija - Osma tribina Hemofarm fondacije „Na kafi sa psihologom”\nVesti / Osma tribina Hemofarm fondacije „Na kafi sa psihologom”\nTema: Kako ograničiti deci upotrebu elektronskih uređaja?\n29. maj od 18 do 20 sati, Dorćol Platz, Dobračina 59b\nPoslednja tribina Hemofarm fondacije u okviru projekta „Na kafi sa psihologom” donosi razgovor na temu zavisnosti od interneta i elektronskih uređaja. O tome kako ograničiti deci prekomernu upotrebu savremenih tehnologija, u sredu, 29. maja u Dorćol Platzu, govoriće Slavica Đukić Dejanović, ministarka bez portfelja zadužena za demografiju i populacionu politiku, Dobrinka Kuzmanović, psiholog, docent na Fakultetu za medije i komunikacije, Milan Inić Yasserstain, content creator i jedan od najpoznatijih Jutjubera sa ovih prostora, kao i Dragan Ilić, psiholog i novinar.\nNezaustavljivi razvoj savremenih tehnologija sve češće dovodi do preterane upotrebe pametnih telefona, društvenih mreža, ali i igranja video igara. U eri digitalnih tehnologija sve je više mladih koji na globalnoj mreži provode sate i sate, zapostavljajući realan život. Imajući u vidu da su procene Svetske zdravstvene organizacije da će u narednih 5 – 10 godina upravo ova vrsta zavisnosti biti najzastupljenija, pozivamo vas da se i ove srede pridružite „Kafi sa psihologom” na kojoj ćemo razgovarati o načinima kako da zaštitimo našu decu od prekomerne upotrebe elektronskih uređaja, omogućujući im da, uz korisne savete, na zdrav i mudar način koriste sve prednosti koje nam savremene tehnologije donose.\nNakon uspešno realizovanih sedam „Kafa sa psihologom”, ciklus tribina i razgovora sa stručnjacima ove srede se zvanično završava. Hemofarm fondacija je ovaj projekat realizovala u partnerstvu sa Institutom za psihologiju Filozofskog fakulteta u Beogradu i Art komunom Dorćol Platz. U okviru dvomesečnog projekta, priznati stručnjaci i poznate ličnosti svake srede razgovarali su o aktuelnim temama poput depresije, stresa na poslu, balansa karijere i porodice, razvoda, zavisnosti, kako se izboriti sa bolešću ili saznanjem da neko blizak boluje od teške bolesti, kao i kako deci ograničiti upotrebu elektronskih uređaja. Teme o kojima se razgovaralo dodatno su obrađene i kroz blogove stručnjaka – psihologa i psihoterapeuta, koje su dostupne na veb-sajtu Hemofarm fondacije, dok je snimak dosadašnjih radionica dostupan i na Youtube kanalu Fondacije.\nSrpski filantropski forum, čiji je Hemofarm fondacija član, počeo je novu kampanju za Nacionalni dan davanja za prikupljanje sredstava...\nU Srbiji na transplantaciju organa trenutno čeka oko 2.000 ljudi, njima je organ donora jedini lek i spas jer drugi vid lečenja ne postoji...


Zvezda je u prošloj rundi teoretski obezbedila odbranu titule i rasterećeno putuje u Novi Sad, na meč koji ne nosi veliki takmičarski značaj, jer je i Proleter izgubio bilo kakav imperativ.\nNa istom mestu, stadionu "Karađorđe", dan kasnije Partizan protiv Vojvodine želi da potvrdi evropsku vizu, dok u nedelju drugoplasirani Radnički ide u Kruševac ekipi Napretka.\nU plej-ofu je više-manje sve izvesno, za razliku od borbe za opstanak u plej-autu gde praktično pola tabele strepi.\nDinamo i Zemun su u najtežoj poziciji i moraju da pobede na svojim terenima skoro bezbrižne Spartak i Radnik, Mačva čeka Rad u Šapcu, a Voždovac ekipu Bačke.\nProleter - Crvena zvezda (18 sati).\nVojvodina - Partizan (16)\nMladost - Čukarički (16)\nNapredak - Radnički (16)\nDinamo - Spartak (16)\nMačva - Rad (16)\nVoždovac - Bačka (16)\nZemun - Radnik (16)


Država sprema novi zakon o fiskalnim kasama za kraj 2017. - Privreda negoduje zbog dodatnih troškova i uvođenja onlajn fiskalizacije - Edukaplus\nSrbija, i pored toga što je borba protiv sive ekonomije godinama u samom vrhu prioriteta, i dalje „muku muči“ sa poslovanjem na crno. Koliko je nelegalno tržište teško obuzdati slikovito pokazuje i nagradna igra Uzmi račun i pobedi, koju je država organizovala početkom ove godine, a tokom koje su građani podsticani da skupljaju fiskalne račune i, potencijalno, osvoje tako vredne nagrade.\nNaprotiv, kako objašnjavaju, onlajn fiskalizacija može izazvati mnogobrojne probleme, „jer će u slučaju prekida internet veze obveznici morati ručno da izdaju fiskalne račune, što će u značajnoj meri usporiti redovan rad i u mnogim slučajevima potencijalno izazvati zloupotrebu, odnosno izbegavanje izdavanja računa“.\n(Foto: NotarYES/shutterstock.com)Nejasno je, kažu, i koja je svrha uvođenja onlajn sistema fiskalnih kasa i kakvi se efekti od njih očekuju. Podsećaju i da su analize pokazale da uvođenje takvog sistema fiskalnih kasa u susednoj Hrvatskoj gotovo da nije dalo pozitivne efekte kroz povećan nivo naplate poreza.\nNeke prethodne računice pokazale su da gotovo 80% fiskalnih kasa u Srbiji rade samostalno, bez „nadređenog računara“, pa će njihovi vlasnici morati da ih zamene i nabave POS računar (300-500 EUR), termalni štampač (60-300 EUR), operativni sistem (100-300 EUR), kao i odgovarajuću softversku aplikaciju (250-1.000 EUR)… Uz to treba obezbediti i pouzdanu internet vezu, pa se troškovi preduzetnika i privrednih društava procenjuju od 500 EUR do nekoliko hiljada evra.\n(Foto: CandyBox Images/shutterstock.com)Sa druge strane, u Ministarstvu finansija objašnjavaju da je Poreskoj upravi već postojećim Zakonom o fiskalnim kasama omogućeno elektronsko preuzimanje podataka, korišćenjem GPRS terminala za daljinsko očitavanje svih formiranih dnevnih izveštaja iz fiskalne kase.\nKako navode, „novim konceptom fiskalizacije u Republici Srbiji samo će se proširiti način elektronskog preuzimanja podataka, korišćenjem modernijih komunikacionih veza (GPRS, 3G, 4G, ADSL i/ili kablovski internet)“.\nObjašnjavajući najvažnije izmene koje će zakon doneti, u tom ministarstvu naglašavaju da je „cilj stvaranje uslova za smanjenje sive ekonomije i povećanje priliva sredstava u budžet vraćanjem novca u legalne tokove, kao i povećanje stepena poštovanja zakona i podzakonskih akata i povećanje efikasnosti Poreske uprave na sprovođenju zakona i podzakonskih akata koji uređuju oblast evidentiranja prometa“.\nTakođe, dodaju, kako rezultat, očekuje se i „smanjenje troškova eksploatacije sistema fiskalizacije, za obveznike fiskalizacije i državne organe“.\n– Proces fiskalizacije treba urediti unapređenjem postojećeg sistema fiskalizacije, a ne uvođenjem potpuno novog sistema fiskalizacije, koji će značajno finansijski opteretiti privrednike u Srbiji – navode oni i dodaju da bi trebalo „proširiti obuhvat fiskalizacije i znatno smanjiti broj privrednih grana koje sada nemaju obavezu evidentiranja prometa preko fiskalne kase“.\nO tome će se, deluje, tek razgovarati. U Ministarstvu finansija za eKapiju, naime, objašnjavaju da će delatnosti kod čijeg obavljanja ne postoji obaveza evidentiranja prometa preko fiskalne kase biti analizirane i dodaju da će se „opredeliti stav po pitanju onih delatnosti koje će biti oslobođene obaveze evidentiranja prometa preko fiskalne kase“.


Lala Fleur svoju obavezu čuvanja Vaše privatnosti shvata veoma ozbiljno i svaku Vašu informaciju koju ostavite tretiraćemo brižno.\nLala Fleur se obavezuje da štiti Vašu privatnost i garantuje upotrebu ostavljenih informacija u skladu sa Polisom privatnosti opisanom ispod:\nKo smo mi i koje informacije prikupljamo?\nSvaka lična informacija dostavljena ili prikupljena na sajtu www.lalafleur.rs je kontrolisana od strane Lala Fleur kompanije registrovane u Srbiji, sa sedištem u Beogradu, ulica Sarićeva br. 13. Kada napravite porudžbinu ili na drugi način komunicirate sa našim sajtom, možemo tražiti od Vas određene informacije, a Vi možete proslediti lične podatke ka nama (na primer ime i prezime, broj telefona, adresu, kontakt, banku / detalje kreditne kartice). Takođe, možemo sačuvati listu proizvoda za koje ste pokazali interesovanje ili koje ste kupili, kao i Vaše navike prilikom posete našem sajtu, koje ste stranice posećivali i slično.\nPogledajte primere kako informacije mogu biti prikupljene od strane Lala Fleur:\nInformacije koje se automatski dobijaju: Mi dobijamo, pregledamo i skladištimo informacije svaki put kada pregledate naš sajt. Kao i mnogi drugi sajtovi, mi koristimo "cookies" (pitati Google za pojašnjenje) kako bi smo prikupili odredjene informacije kada Vaš Web Browser pristupa www.lalafleur.rs sajtu. Informacije koje automatski dobijamo ovim putem uključuju Vašu IP adresu kojom ste povezani na internet, naziv Vašeg kompjutera, browser i operativni sistem kao detalje o internet konekciji sa koje pristupate. Takođe, možemo koristiti i druge softvere, poput Google Analitike, koja meri i sakuplja informacije o Vašoj sesiji, dužinu posete određenim stranicama, klikove i drugo.\nPrilikom kreiranja naloga na Lala Fleur ili kreiranja porudžbine saglasni ste sa gore navedenim stavkama o upotrebi podataka.\nVaša bezbednost je garantovana jer Lala Fleur koristi najnovije bezbednosne mere da zaštiti Vaše podatke prilikom pregledanja sajta ili kupovine kod nas.\nPored ovlašcenih zaposlenih u Lala Fleur Vaše podatke možemo proslediti trećim licima nekoj od kurirskih službi u slučaju porudžbine određenih artikala, kako bi bili u mogućnosti isporučiti robu, ili našoj marketinškoj agenciji, koja Vaše podatke može koristiti isključivo u svrhe analiza i poboljšanja kvaliteta pružanja usluge. Dodatno, određene Vaše informacije mogu biti prosleđene ovlašćenom državnom organu na njihov eksplicitni zahtev.\nAko imate bilo kakva pitanja ili komentare vezane za korisničku privatnost ili za Lala Fleur Polisu privatnosti, ili ste već poslali informacije koje ne želite da mi imamo, ili ste poslali netačne podatke, molimo Vas da nas kontaktirate putem telefona 063 14 73 0543 ili e-mailom info@lalafleur.rs i informacija će biti ispravljena čim pre ili uklonjena na Vaš zahtev.


Nike Metcon 4 može podneti svaku vrstu napora - WANNABE MAGAZINE\nU asketskom ambijentu sale za vežbanje Cross fit kluba „Prvi tim“ održan je završni događaj „Just Don’t Quit“ kampanje na kojem je predstavljen i najnoviji model jedne od najizdržljivijih patika za trening, nove Nike Metcon 4. Tim povodom je za sve koji vežbanje doživljavaju kao neizostavni deo svoje svakodnevice i izgrađivanja karaktera održan i poseban „cross fit“ trening. Pored brojnih predstavnika medija, u treningu su učestvovali i poznati Najki promoteri kao što su glumci Tamara Dragičević i Nikola Glišić, pevač Stefan Dimitrijević Leon, manekeni Danijela Dimitrovska i Vladan Vuksanović, instagram zvezda Marko Đurić, poznatiji kao Djura Fiskultura, i atletičar Mihail Dudaš.\nUz jak stav i volju, svi prisutni su strastveno pristupili vežbanju i svojim trudom pokazali odlučnost i volju ka fizičkom napretku, a tokom treninga vežbači su imali priliku da nauče nove pokrete i savladaju mnoge tehnike primenjive i prilikom samostalnog vežbanja. Pokazavši najveću upornost i izuzetnu posvećenost, vežbači Nikola Oljača i Brana Kostić osvojili su najnoviji model patika Nike Metcon 4.\nOsim po svom kvalitetu, patike iz Nike Metcon serije poznate su i po tradiciji da ih uvek prvi isprobaju neki od najprestižnijih svetskih sportista, poput Meta Frejžera, Kare Veb, Džoša Bridžisa i Sare Sigmundsdotir, dajući svoj profesionalni sud o njenoj izdržljivosti i dizajnu.\nDanas se sa sigurnošću može reći da je Metcon jedna od najizdržljivijih patika namenjenih treningu, posebno se izdvajajući u disciplinama koje se odnose na dizanje tereta, funkcionalne pokrete i uopšte vežbe koje jednu patiku „teraju“ da koristi svoj pun potencijal. Prilikom kreacije najnovijeg modela, dizajnerima je uspelo da unaprede njegove performanse, ali i da zadrže elemente koji su se pokazali kao odličan izbor.


Tanjug\t12.06.2015 09:27\nOve godine bibliotekama Srba koji žive izvan matice biće poklonjeno 2.000 knjiga 98 izdavača, u vrednosti od oko 1,5 miliona dinara, a dostavljanje darovanih publikacija počelo je danas, otpremanjem prve pošiljke knjiga biblioteci Srpskog prosvjetnog i kulturnog društva Austrija u Beču.\nDarovanje knjiga biće realizovano zahvaljujući projektu koji finansira Uprava za saradnju s dijasporom i Srbima u regionu Ministarstva spoljnih poslova, a realizuje Udruženje izdavača i knjižara Srbije uz podršku Narodne biblioteke Srbije.\nPrilikom predaje knjiga pomoćnik direktora Uprave za saradnju s dijasporom Rastko Janković izjavio da je veoma važno što je, zahvaljujući zalaganju u poslednje dve godine, uspostavljen sistem rada koji će trajno osigurati uslove za unapređenje saradnje sa bibliotekama za Srbe izvan matice.\nZahvaljujući se predstavnicima Uprave, Ambasade Srbije u Beču, UIKS-a Srbije, Narodne biblioteke Srbije, predsednik SPKD Prosvjeta Srđan Mijalković je izjavio da je ovaj projekat od velike važnosti za sve naše ljude i organizacije izvan matice, naročito u Beču, u kome živi veliki broj Srba.\nGeneralni sekretar UIKS-a Vuk Vukićević istakao je da će knjige biti poklonjene bibliotekama Srba u Bosni i Hercegovini (u Sarajevu, Mostaru i Višegradu), Crnoj Gori (Nikšić), Hrvatskoj (Zagreb, Rijeka i Knin), Mađarskoj (Budimpešta), Makedoniji (Skoplje), Rumuniji (Temišvar), Sloveniji (Ljubljana), Austriji (Beč i Linc), Kanadi (Edmonton i Lejkšor), SAD (Belmont) i Švedskoj (Geteborg).\nPrema njegovim rečima, Uprava će darovati izdanja domaće književnosti i poezije, knjige posvećene srpskoj kulturi, umetnosti, istoriji i geografiji, knjige i udžbenike za učenje srpskog jezika i izdanja za decu i mlade.\nPredstavnike pokrovitelja i realizatore projekata obogaćivanja knjižnih fondova biblioteka Srba u regionu i dijaspori tokom dana će primiti Episkop austrijsko-švajcarski Andrej u sabornom Hramu Svetog Save u Beču.\nCiljevi ovih projekata su očuvanje srpskog jezika, pisma i kulturnog identiteta Srba u regionu i dijaspori, i jačanje njihovih veza sa maticom.\nOvo je drugi put da se uspešno realizuju ove aktivnosti koje je i 2013. godine prvi put iniciralo i realizovalo UIKS, uz finansijsku podršku Kancelarije za saradnju s dijasporom i Srbima u regionu i uz značajnu operativno-tehničku pomoć Narodne biblioteke Srbije, kada je poklonjeno 1500 knjiga vrednosti od oko milion dinara.\nKnjige koje će biti poklonjene ove godine izabrane su na osnovu nacionalne tematike, književne i naučne vrednosti, kao i doprinosa koji mogu dati korišćenju srpskog jezika i pisma i očuvanju nacionalnog identiteta Srba koji žive izvan matične države.\nKomisiju za izbor naslova činili su predstavnici Uprave za saradnju s dijasporom i Srbima u regionu, Ministarstva prosvete, nauke i tehnološkog razvoja, Narodne biblioteke Srbije, Zavoda za unapređivanje obrazovanja i vaspitanja i Udruženja izdavača i knjižara Srbije.\nIzražavajući zadovoljstvo postignutim rezultatima, Skupština Udruženja izdavača i knjižara Srbije je kao posebno važno dostignuće istakla realizaciju projekata obogaćivanja knjižnih fondova biblioteka za Srbe u regionu i dijaspori.\nUdruženje je predložilo da se ova akcija nastavi i ubuduće i zahvalilo je Upravi za saradnju s dijasporom i Srbima u regionu i Narodnoj biblioteci Srbije na velikoj podršci i saradnji u ostvarivanju ovoga projekta.


"SAD naoružavaju Prištinu na štetu mira na Balkanu"\nFoto: Tanjug/AP/Arhiva | "SAD naoružavaju Prištinu na štetu mira na Balkanu"\nTanjug 30.07.2020 21:17\nMOSKVA - Zamjenik portparola Ministarstva inostranih poslova Rusije Aleksej Zajcev rekao je da Rusija sa žaljenjem i i zabrinutošću prate informacije o američkim isporukama naoružanja i vojne tehnike vlastima u Prištini.\nU saopštenju, koje je Ambasada Rusije u Srbiji dostavila Tanjugu pozivajući se na zvanični sajt MIP Rusijejda je Zajcev danas na brifingu MIP-a naglasio da to SAD rade otvoreno, na štetu međunarodnih napora koji su usmjereni na obezbjeđenje mira i stabilnosti na Balkanu i stoga nisu kompatibilni sa militarizacijom samoproglašene Republike Kosovo.\nZajcev kaže da se zamisao Vašingtona sastoji u tome da pomogne kosovskim Albancima da formiraju sopstvenu "vojsku", ali da se time grubo krše tačke Rezolucije 1244 SB UN koja predviđa upravo demontažu bilo kojih militarizovanih formacija kosovskih Albanaca, dopuštajući prisustvo u pokrajini isključivo međunarodnog mirovnog kontingenta.\n"Pozivamo sve koji nisu ravnodušni prema situaciji na Balkanu i budućnosti tog osjetljivog regiona, da ne dozvole korake koji su bremeniti njegovom destabilizacijom, povećanjem eksplozivnog konfliktnog potencijala", rekao je Zajcev.\nMediji su prije nekoliko dana pisali o tajnom ugovoru između Vašingtona i Prištine, prema kojem je na Kosovo stigao kontingent oklopnih vozila koje su prištinske vlasti kupile od SAD, kao i to da je komandant prištinskih bezbjednosnih snaga Rahman Rama potvrdio da je drugi dio kontingenta oklopnih vozila iz Sjedinjenih Američkih Država stigao na KiM u subotu.\nSAD Kosovo Priština Rusija Naoružanje Balkan Mir


Toyotina sajamska ponuda - Toyota club Serbia\nZvezda na ovogodišnjem Toyotinom štandu će biti novi model Toyota Land Cruiser,.\nCena Land Cruisera kreće od 47.500 evra, a izložbeni model u Premium paketu opreme košta 76.000 evra.\nToyota je pionir i već 20 godina lider u elektrifikaciji, sa svojom ponudom hibridnih vozila.\nNa Toyota štandu u hali 1 biće izloženi Toyota C-HR, potpuno nova Toyota u hibridnoj verziji, kao i Toyota Rav4, tvorac SUV segmenta, sa hibridnim pogonom.\nCena modela C-HR sa benzinskim 1.2T motorom kreće od 19.990 evra, dok je početna cena Rav4 sa benzinskim agregatom 23.990 evra.\nPosetioci BG Car Show-a u Beogradu će imati priliku da se upoznaju i sa novim modelom Yarisa, Toyotinog bestselera u Srbiji, koji će biti predstavljen u dve različite verzije opreme.\nToyota Yaris u paketu opreme Stella sa novim benzinskim 1.5 motorom košta 12.690 evra. U cenu je uključena dodatna oprema u vrednosti od 800 evra.\nIzdvajamo sjajnu ponudu za najpopularniji Toyota model na našem tržištu i najprodavaniji automobil na svetu, Toyota Corollu. Toyota Corolla sa benzinskim 1.6 motorom u paketu opreme Style u sajamskoj ponudi košta 15.990 evra. Paket pored veoma bogate standardne opreme koja uključuje automatski klima uređaj sa dve zone, Toyota Touch 2, 7'', Bluetooth, kameru za vožnju unazad, tempomat, 16'' aluminijumske naplatke, LED dnevna i zadnja svetla, kožni upravljač sa komandama i kožnu ručicu menjača, električne podizače prednjih i zadnjih stakala, uključuje i senzor za kišu, senzor za svetlo, elektrohromatski unutrašnji retrovizor, HAC sistem za pomoć pri kretanju uzbrdo i najviši paket sigurnosne opreme.


Bosna i Hercegovina - Dnevni list Danas\nPočetna » Bosna i Hercegovina » Page 26\nBiH: Nema uslova za izručenje Mamića\nVanraspravno veće Suda Bosne i Hercegovine utvrdilo je danas da ne postoje zakonske pretpostavke za izručenje Zdravka Mamića Hrvatskoj po presudi kojom je pred Županijskim sudom u Osijeku osuđen na šest i po godina zatvora zbog izvlačenja novaca iz „Dinama“, objavili su zagrebački mediji.\nBiH: Nisu ispunjeni uslovi za izručenje Mamića\nTužilaštvo Bosne i Hercegovine smatra da nisu ispunjeni zakonski uslovi za izručenje Zdravka Mamića Hrvatskoj, potvrđeno je danas na ročištu koje je održano pred Sudom Bosne i Hercegovine u Sarajevu.\nIzetbegović: NATO da ojača ulogu u BiH\nPredsedavajući Predsedništva Bosne i Hercegovine Bakir Izetbegović, danas je na NATO samitu u Briselu, naglasio da Alijansa treba da ojača ulogu BiH kako bi postali snažniji partner.\nBiH: Kineski lekovi za krvni pritisak izazivaju rak\nAgencija za lekove Bosne i Hercegovine zabranila je upotrebu kineskih lekova za regulisanje krvnog pritiska jer mogu izazvati rak, prenosi klix.ba.\nLinta: Nepovoljan položaj Srba u BiH\nPredsednik Odbora za dijasporu i Srbe u regionu Miodrag Linta istakao je na sednici odbora da je položaj Srba u Federaciji BiH nepovoljan i da je od 1991. do 2013. registrovano 500.000 manje srpskog stanovništva, koje je bilo proterano ili prinuđeno da napusti teritoriju BiH.\nPiše: FoNet 3. 7. 2018.\nRuski milijarder Malofeev proteran iz BiH\nRuski milijarder Konstantin Malofeev proteran iz Bosne i Hercegovine i o tome svedoči zvaničan akt Granične policije BiH, a koji je dobio portal Klix.ba\nIvanić: BiH je dedovina Svetog Save\nSrbi u Bosni i Hercgovini mogu da budu sigurni i mirni, imaju svoje institucije, svoju snagu, rekao je član Predsedništva Bosne i Hercegovine Mladen Ivanić u emisiji Oko RTS.\nCvijanovićeva: Hitna sednica Vlade RS o migrantima\nPremijerka Republike Srpske Željka Cvijanović izjavila je da će Vlada Srpske danas na hitnoj sednici raspravljati o pitanju migranata koje je nadležnost institucija BiH.\nPiše: DanasOnline 13. 5. 2018.\nDodik: Niko ne može donositi odluke u naše ime\nPredsednik Republike Srpske Milorad Dodik izjavio je da je apsolutno neprihvatljivo da Veće ministara BiH ili bilo koja institucija u BiH predlaže ili odlučuje o smeštaju migranata na teritoriji RS, prenosi Srna.\nPiše: Danas Online 9. 5. 2018.\nVučić iduće nedelje na Međunarodnom sajmu privrede u Mostaru\nPredsednik Republike Srbije Aleksandar Vučić boraviće u dvodnevnoj poseti Bosni i Hercegovini 9. i 10. aprila 2018. godine, povodom otvaranja Međunarodnog sajma privrede u Mostaru, saopšteno je iz kabineta predsednika.\nIz skladišta CIK-e BiH nestalo je više od 35 tona glasačkih listića\nU proteklih 10 godina iz skladišta Centralne izborne komisije Bosne i Hercegovine nestalo je više od 35 tona glasačkih listića, prenosi klix.ba pozivajući se na Žurnal.\nSAD: Protiv trećeg etniteta u BiH\nSjedinjene Američke Države neće podržati uspostavljanje trećeg entiteta u Bosni i Hercegovini, niti preustrojavanje te zemlje koje bi bilo temeljeno na etničkim načelima, upozorili su u četvrtak iz američke Ambasade u Sarajevu.\nOpkoljeni smo nemogućim konceptom koji se zove Bosna i Hercegovina (BiH) i veoma malo opcija imamo na raspolaganju, izjavio je za Politiku predsednik Republike Srpske (RS) Milorad Dodik.\nIz BiH svake godine se iseli 10.000 Hrvata\nVrhbosanski nadbiskup, kardinal Vinko Puljić ocenio je da su Hrvati katolici\ndiskriminisani u Bosni i Hercegovini u odnosu na druge brojnije narode.


1523\tObjavljeno 16 januar 2021 Autor: Micro Mreza\n''Put Podgradci - Mrakovica je neprohodan za sva vozila zbog novonastalog odrona'', saopštili su iz Nacionalnog parka Kozara.\nPodsjećamo, ovo je drugi put u samo nekoliko dana da na ovoj dionici dolazi do velikih odrona i obustavljanja saobraćaja za sva vozila.\nNa putevima u višim planinskim predjelima i preko prevoja kolovozi su mjestimično zasnježeni, a zbog niskih temperatura na poledicu upozoravamo, na svim putnim pravcima kao i na prilazima mostovima,nadvožnjacima i tunelima. Vozačima savjetujemo da voze oprezno i da na put ne kreću bez zimske opreme koja je i zakonski obavezna.Na dionicama koje prolaze kroz usjeke i pored kamenih kosina, skrećemo pažnju na česte odrone zemlje i kamenja na kolovoz. Na putevima na kojima se izvode radovi, privremena signalizacija reguliše saobraćaj i njeno poštovanje je obavezno.\nNacionalni park Kozara\tMrakovica\tPodgradci


Tanjug 29. avgusta 2021. 20:24\nTIRANA – Albanski premijer Edi Rama naglasio je da nema alternative integraciji u Evropsku uniju, ističući da inicijativa „Otvoreni Balkan“, dogovorena u julu između Beograda, Tirane i Skoplja, nije zamena za evropski put, ali da se na taj način može brže doći do EU.\n„Nema i ne može biti alternative za evropsku integraciju“, rekao je Rama za italijansku agenciju Ansa.\nOn je dodao da je „Otvoreni balkan“ novi način kojim se može brže doći do evropske integracije, tako što će se implementirati principi slobode EU – sloboda kretanja ljudi, raznih službi, robe i kapitala.\n„To je projekat trajnog mira i saradnje. Pojedinačno, mi smo svi malo tržiste, ali zajedno možemo biti atraktivno jedinstveno tržiste“, izjavio je Rama.\nKada je reč o pristupnim pregovorima Albanije u EU, Rama dodaje da „nije optimističan, ni pesimističan“.\n„Samo sam realan, što znači da znam, svi znamo da je do njih, a ne do nas – mislim na Evropsku uniju – zaslužili smo da zvanično započnemo razgovore o pristupanju Uniji, ali oni nisu ispunuli svoj deo zbog njihovih problema, a i zato što Bugarska blokira Severnu Makedoniju“, kaže Rama.\nOn je rekao da je „dovoljno bizarno i to što Albanija mora da čeka da Bugarska prvo ukine veto prema Severnoj Makedoniji“.\nRama je uporedio Albaniju i Severnu Makdoniju sa protagonistima čuvenog dela Semjuela Beketa „Čekajući Godoa“.\n„Naše dve zemlje postale su kao ona dvojica što čekaju Godoa, dok EU vrlo liči na samog Semjuela Beketa“, rekao je.\nNaglasio je da, međutim, svakako, ta borba pomaže „da shvatimo da moramo da guramo i guramo napred koliko god možemo, bez zaluđivanja, ali nikada nećemo odustati od ispunjenja sna mogih generacija, a to je da budemo integralni deo Evrope“.


Galijašević: U Institucijama BiH podržavaju radikalizaciju\nTanjug 4. decembra 2019. 20:10\nBANJA LUKA – Stručnjak za bezbednost Dževad Galijašević kaže da žene i deca koji treba da se iz Sirije vrate u BiH ne predstavljaju opasnost, već da je problem što i dalje u institucijama BiH postoji podrška ljudima koji organizuju odlazak ljudi na strana ratišta.\nOn je naveo da se u ovom momentu stotine ljudi vratilo u BiH sa stranih ratišta i da se ne radi ništa na njihovoj resocijalizaciji i deradikalizaciji.\n„Nisu formirane institucije koje bi se time bavile, nisu urađeni akcioni planovi ni programi. Nije utvrđen koje su to organizacije koje su ih poslale tamo, koje su ih radikalizovale u BiH“, rekao je Galijašević.\nKazao je i da se među 24 osobe koje dolaze iz Sirije jedna pominje kao opasna, ali da je uglavnom reč o ženama i deci, prenosi RTRS pozivajući se na Srnu.\nOn je naveo da, nakon ove grupe koja dolazi u BiH preko Turske, stiže još devet osoba koje su učestvovale na ratištu, među kojima je Armin Čurt zvani Abdulah koji je u Siriju otišao iz srednje škole.\nGalijašević je rekao da nije problem taj maloletnik, već onaj ko ga je radikalizovao i odveo da u Siriji ratuje.\n„Ti su ljudi problem. Problem je što i dalje u institucijama BiH postoji podrška ovim ljudima“, rekao je Galijašević.\nOn je istakao da su oni radikalizovani u BiH zahvaljujući šefu Obaveštajno-bezbednosne agencije (OBA) Osmanu Mehmedagiću Osmici koji ima falsifikovanu diplomu, koja je poništena.\nPrema njegovim rečima, po bezbednost BiH opasni su i predsedavajući Saveta ministara u tehničkom mandatu Denis Zvizdić, ministar bezbednosti Dragan Mektić i direktor Agencije za istrage i zaštitu BiH (Sipa) Perica Stanić koji su prevarili narod u vezi sa tim koliko je ljudi otišlo na ratište i koliko ih se vraća.\nOn je istakao da je opasno što osoba poput Zvizdića, koji vodi Izvršni obaveštajni komitet, treba da upravlja i operacijama i strateški da kontroliše rad OBA jer, kako kaže, nije preduzeo ništa da se vrati parlamentarni nadzor nad ovom agencijom.\n„Opasna je ovakva bezbednosna agencija. Mi smo već dobili 100 opasnih ljudi koji su se ovde vratili i ne znamo šta oni rade“, rekao je Galijašević.\nPrema njegovim rečima, tek 40 i nešto predmeta je otvoreno, 21 osoba je pravosnažno osuđena.\n„Imamo samo jednu kaznu na dve godine za izvesnog Ćekića koji je došao iz Sirije. Sve ostale kazne su dogovorene na godinu dana i mogle su se novčano platiti“, rekao je Galijašević.\nOn je naveo da ne veruje da Udarna grupa za borbu protiv terorizma, koju sada vodi dobar tužilac Ćazim Hasanspahić, može nešto da uradi jer nema imena, podataka, niti identiteta tih lica.\nGalijašević je dodao da je u BiH najveći specijalista za minskoeksplozivna sredstva, kojeg je nagradio Osama bin Laden, čovek koji je izmislio plastični eksploziv u cipelama za prekoavionske letove, u dečijim igračkama.\n„BiH je vrlo loše mesto, ne samo da je tempirana bomba, kako je rekao francuski predsednik Emanuel Makron, nego jedno opasno bure baruta koje preti da zapali region i celu Evropu“, ocenio je Galijašević.


September 20, 2016 gorazdeportal\nNa današnjoj sjednici Vijeća za opće poslove Evropske unije, kojom je predsjedavao delegirani ministar Vlade Republike Slovačke, Ivan Korčok, prihvaćen je zahtjev Bosne i Hercegovine za članstvo u Evropskoj uniji i dat nalog Evropskoj komisiji za pripremu upitnika za BiH.\nNakon što je zahtjev za članstvo u Evropsku uniju predat u februaru ove godine i nakon što su ispunjeni svi uslovi evropske agende koji su neophodni za razmatranje aplikacije, Vijeće Evropske unije je danas i formalno zatražilo od Evropske komisije da podnese svoje mišljenje o zahtjevu BiH za članstvo u Evropskoj uniji.\nTo znači da će Bosna i Hercegovina u narednom periodu dobiti set od nekoliko hiljada pitanja na koja treba dati odgovor, prenosi N1.\nVijeće je podsjetilo da je tadašnji predsjedavajući Predsjedništva BiH Dragan Čović predao aplikaciju BiH za članstvo u EU 15. februara 2016. godine.\nPozivajući se na obnovljeni koncenzus o proširenju, Vijeće još jednom potvrđuje da budućnost zapadnog Balkana leži u Evropskoj uniji. Još jednom je istaknuto da napredak svake zemlje prema EU zavisi od njenih individualnih napora da ispoštuje kriterij iz Kopenhagena i od uslovljenosti procesa stabilizacije i pridruživanja.\nTakođer je pozdravljen značajan napredak u provođenju Reformske agende koju su usaglasile vlasti na svim nivoima. Vijeće je pozvalo BiH da nastavi sa naporima na osiguravanju efikasnog provođenja Reformske agende u skladu sa rasporedom iz akcionog plana koji su usaglasile vlasti u BiH u korist njenih građana i u bliskoj saradnji sa EU, međunarodnim finansijskim institucijama i medđunarodnim partnerima, kao i sa civilnim društvom.\nVijeće je također pozdravilo parafiranje Protokola o stabilizaciji i pridruživanju kojim se uzima u obzir pristupanje Hrvatske EU. Puno provodjenje SSP-a, uključujući i njegovu adaptaciju predstavlja važan element posvećenosti BiH procesu evropskih integracija.\nVijeće Evropske unije pozdravilo je sporazum o uspostavljanju mehanizma koordinacije o pitanjima EU i pozvalo sve nivoe vlasti u BiH da osiguraju njegovo efikasno provođenje, javlja Fena.\n← FOTO/ OPĆINU GORAŽDE POSJETILA DELEGACIJA PREDVOĐENA NORVEŠKIM VETERANIMA KOJI SU TOKOM RATA SLUŽILI MISIJU U BIH\nRIMSKI MOST – USTIKOLINA →\nZDRAVKO KRSMANOVIĆ: SRBIMA U BIH NIJE TJESNO, REFERENDUM O OCJEPLJENU RS-a NE DOLAZI U OBZIR\nSeptember 15, 2016 gorazdeportal Comments Off on ZDRAVKO KRSMANOVIĆ: SRBIMA U BIH NIJE TJESNO, REFERENDUM O OCJEPLJENU RS-a NE DOLAZI U OBZIR\n(FOTO) SDA SE RASPADA: GLAVNI ODBOR BEZ KVORUMA\nTotal Visits: 7,409,801


Izraelski vojnik u Hebronu, na Zapadnoj obali.\nGlasnogovornica izraelske vojske je saopštila da će blokada trajati do subote uveče, a ulaz u Izrael biće dozvoljen samo Palestincima koji to budu zatražili "iz humanitarnih razloga".\nOva mjera izraelske vlade je stupila na snagu samo nekoliko sati nakon napada na jednu vjersku instituciju u kojoj je Palestinac iz istočnog Jerusalema otvorio vatru iz automatskog oružja na učenike, ubivši njih osam a povrijedivši 15 drugih. Najstariji student imao je 26, ostali su bili tinejdžeri izmedju 15 i 18 godina. Izraelske snage sigurnosti su potom ubile napadača.\nOvo je u posljednje četiri godine prvi incident ovakve vrste, što jasno dokazuje koliko je pojačano neprijateljstvo otkad je Hams preuzeo kontrolu u Gazi.\nUbistvo osam ljudi u neće uništiti mirovne pregovore, saopštila je izraelska vlada. Tako je zvanični Tel Aviv reagirao za zahtjeve dijela izraelske javnosti koji su pozvali na prekid mirovnih razgovora s Palestincima. Predsjednik Palestinske samouprave Mahmud Abbas osudio je svoje suparnike iz Hamasa - koji su pozdravili napad.\n"Oni koji slave ubice pokazali su se i sami kao neprijatelji ne samo Izraela nego i kao neprijatelji mira i pomirenja", izjavio je Mark Regev, portparol izraelske vlade.\nIako je generalni sekretar UN-a Baan Ki-moon osudio napad, Savjet sigurnosti se nije uspio saglasiti o zajedničkoj izjavi u vezi s incidentom. Libijski ambasador izjavio je da njegova zemlja i još nekoliko drugih žele da se zajednički osude ubistva u Jerusalemu i izraelski napadi u kojima je ubijen veliki broj civila, uključujući i djecu, u pojasu Gaze.\nAmerički predsjednik George W. Bush osudio je u "barbarski" napad u Jerusalemu, uputivši izraelskom "izraze najdublje sućuti". Ovim osudama pridružila se i demokratska opozicija. Jedan od kandidata Demokratske stranke za novog predsjednika SAD, Barack Obama oštro je osudio, kako je kazao " ovaj skandalozni i kukavički napad". "SAD moraju podržati pravo i moć Izraela na odbranu", rekao je Obama.\nNjegova rivalka za nominaciju Demokratske stranke na predsjedničkim izborima Hillary Clinton takodjer je izjavila da "SAD i medjunarodna zajednica moraju jasno reći da su takvi teroristički akti za žaljenje i da se neće tolerirati, a da će Sjedinjene države nastaviti podržavati izraelsku stranu u borbi protiv terorizma".


Grenel: Gledao sam kako Tramp „šarmira” nemačku kancelarku\nBivši američki ambasador u Nemačkoj Ričard Grenel izjavio je da je gledao kako je američki predsednik Donald Tramp „šarmirao” nemačku kancelarku Angelu Merkel, uprkos tome što odnos dvoje svetskih lidera važi za hladan. „Gledao sam kako predsednik Tramp šarmira nemačku kancelarku dok istovremeno insistira na tome da Nemačka plati svoje obaveze prema NATO-u”, rekao je Grenel u govoru na republikanskoj konvenciji, navodi „Politiko” prenosi Tanjug. Trump često kritikuje Berlin zbog malih izdvajanja za NATO i nedavno je naredio povlačenje hiljada američkih vojnika iz Nemačke.\n07.07.2020 u 21:00\nMerekelova: Ne znamo da li će liberalni sistem pobediti\nZa nemačku kanelarku Angelu Merkel krize nisu ništa novo. Nemačko predsedavanje Evropskom unijom počelo je 1. jula i logično je da su nade Evropljana usmerene ka najjačoj ekonomiji. Dok ekonomska kriza i pandemija virusa korona potresaju svet, EU čeka i sprovođenje bregzita, ali i zauzimanje stava prema geostrateškim izazovima između SAD, Rusije i Kine. U intervjuu za „Gardijan” i pet drugih evropskih novina prvo pitanje upućeno Angeli Merkel je bilo da li je nervozna zbog velikog pritiska koji čeka Nemačku. Ona je na to pitanje odgovorila podsećajući da je njeno prvo predsedavanje Savetom kao kancelara bilo 2007. i da su EU i tada potresale brojne krize: Francuska i Holandija su glasale protiv Ustava EU, usledili su međunarodna finansijska kriza, turbulencije oko evra, pa migratska kriza.


Republika / Kineski metod za sprečavanje nereda uskoro u Srbiji: Policija će FARBATI huligane\nsubota, 11. 7. 2020.| 05:42\nSrpska policija uskoro će početi da koristi kineski metod za razbijanje nasilnih protesta, saznaje Srpski telegraf iz izvora u MUP. U praksi to bi značilo upotrebu specijalne obojene tečnosti koja se tamo tradicionalno koristi da policiji olakša identifikaciju demonstranata.\nUobičajena praksa prilikom razbijanja protesta je upotreba suzavca i vodenih topova, ali snage bezbednosti u Kini vodu farbaju specijalnom bojom drečavoplavom kako bi se obeležili demonstranti. Kako se boja zadržava i ne spira tako lako, policiji je, uz ostale metode, olakšana identifikacija demonstranata, odnosno hapšenje huligana.\n- Naša policija preuzeće tu kinesku metodu borbe protiv divljanja na ulicama i onih demonstranata koji ruše, pale, prebijaju i izazivaju nerede kako se desilo tokom dvodnevog protestovanja kad je povređeno 118 policajaca i načinjena šteta od skoro milion evra u Beogradu - kaže izvor Srpskog telegrafa iz bezbednosnih struktura.\nKriminolog Zlatko Nikolić objašnjava da obojena voda jeste jedna od efikasnih tehnologija savladavanja otpora iz arsenala policijskih intervencija.\n- Primenjuje se najviše u Kini i Hongkongu. Svrsishodna je i delotvorna jer demonstranti isprskani tom obojenom vodom, koja ne može brzo da se skine, izvesno vreme ostaju vidljivi. Uz sofisticirane metode, kao što su kamere visoke rezolucije, to onda znatno olakšava posao policiji u identifikaciji i eventualnom privođenju - kaže Nikolić.\nosobine boje za identifikaciju\n- rasprskava se iz vodenih topova ili prenosivih kanistera\n- drečavo je plava\n- teško se skida s odeće\n- potpuno je bezopasna\n- može da se ubaci i u patrone sa suzavcem\nOvu specijalnu boju prošle godine je počela da koristi policija u Hongkongu zbog nasilnih antikineskih protesta. Farba za identifikaciju obično se sipa u vodene topove, ali postoji mogućnost da se prenosi u kanisterima za rasprskavanje kako ne bi stradali oni koji mirno protestuju.\nBoja je bezopasna po zdravlje, a može da se ubaci i u patrone sa suzavcem.\nSrbija Beograd Policija MUP Farba Kinezi Huligani Zlatko Nikolić\n- sreda, 12. 8. 2020. u 04:45 0\nZvanični srednji kurs dinara prema evru iznosi 117,5845 dinara za evro, što je neznatna promena u odnosu na juče, objavila je Narodna...


Počinje asfaltiranje ulice od Konzuma do Miden company - Živinice Čaršija\nPočinje asfaltiranje ulice od Konzuma do Miden company\nObjavljeno feb 26, 2019\nPočela je realizacija projekta spajanja ulice između pijace Kavgić i kuće Brčaninović i izgradnje priključne saobraćajnice na M18 u naselju Novi Grad sa pomoćnom saobraćajnicom kroz poslovnu zonu. Načelnik Samir Kamenjaković obišao je teren gdje se detaljnije upoznao sa stanjem i planom uređenja.\n-Smatram da je ovo izuzetano važan projekat za kompletnu Općinu Živinice. Posebno je od velike važnosti za ulaz u grad, kao i ulaz u dio poslovne zone naše Općine.\nAsfaltiranjem ovog dijela mi u potpunosti završavamo ovu pomoćnu saobraćajnicu, a čija je izgradnja propisana zakonom kako bi poduzetnici mogli dobiti upotrebne dozvole neophodne za rad.Određene firme, koje su željele doći i raditi na ovom području, su odustajale zbog loše saobraćajne komunikacije. Dakle, asfaltiranjem ovog dijela mi pravimo preduslov za potencijalna ulaganja.\nS obzirom, da će sa ove tačke krenuti biciklistička staza koja će voditi do autoputa za bicikle uz novoasfaltiranu saobraćajnicu je neophodno napraviti parkinge, te ćemo kroz ovaj projekat odgovoriti i na tu potrebu. U budućnosti planiramo da ovu saobraćajnicu produžimo cijelom relacijom prema Ciljugama. Putnici koji su prolazili kroz Živinice na ovoj relaciji su viđali jedno ruglo, koje ovim projektom pretvaramo u predispoziciju Općine Živinice koja će naš grad učiniti ljepšim-kazao je načelnik Samir Kamenjaković.


Borel: Spustiti tenzije i vratiti na situaciju za otvaranje dijaloga\n► Borel: Spustiti tenzije i vratiti na situaciju za otvaranje dijaloga\nVisoki predstavnik EU Žozep Borel rekao je da se moraju spustiti tenzije da bi se vratili na situaciju u kojoj je moguć dijalog Beograda i Prištine i da je EU tu da u tome pomogne.\n"Mislim da moramo biti aktivni, ako se ništa ne uradi problem će ostsati nerešen, a put Srbije i Kosova u EU biće doveden u pitanje", rekao je Borel u izjavi za Radio-televiziju Srbije (RTS) objavljenoj danas.\nBorel je protekla dva dana bio u svojoj prvoj poseti Beogradu i Prištini tokom koje je razgovarao sa visokim zvaničnicima.\n"Znam da su proteklih meseci napetosti skočile između dve strane kada je reč o taksama i diplomatskim aktivnostima, moramo da spustimo tenzije da se vratimo u situaciju u kojoj je dijalog moguć", rekao je visoki predstavnik EU za spoljnu politiku i bezbednost.\nOn je rekao da je za EU to investicija i da to ne radi zbog sebe već zbog pomirenja i mira i da bi to voleli da se dogodi na Zapadnom Balkanu.\nRekao je da se EU ne trakmiči sa SAD.\nUkazao je da je EU uložila mnogo novca u Srbiju i Kosovo, mnogo više od SAD i da će nastaviti da radi i pomaže.\n"Svi treba da doprinesu procesu dijaloga i jednoga dana možda će biti normalni odnosi među ljudima na Zapadnom Balkanu, kao što je u Evropskoj uniji danas, gde su granice nevidljive," rekao je Borel.\nOn je ponovio da misli da je dobra ideja da EU ima specijalnog izaslanika za dijalog Beograda i Prištine, jer je to problem na kome treba raditi svakodnevno a ne povremeno da se dolazi iz Berlina i Brisela da bi se nešto reklo.\n"On mora biti snažno posvećen tome, dok se ne postigne sporazum", rekao je Borel za budućeg specijalnog izaslanika.\nU osvrtu na to da dolazi iz Španije jedne od pet zemalja EU koje nisu priznale Kosovo Borel je rekao da sada nije više diplomata Španije i da ima odgovornost prema Evropi i mora da zaboravi stav svoje zemlje i brani evropski stav.\n"Evropska unija nije priznala Kosovo jer nema kapacitet da to uradi. Hajde da pokušamo da radimo najbolje što možemo da olakšamo dijalog. Na tome ću raditi. Ljudi treba da shvate da kada radite na evropskom nivou, ne možete pratiti poziciju vaše zemlje", rekao je Borel.\nGovoreći o procesu proširenja rekao je da je ceo proces stavljen na čekanje zbog pozicije Francuske i još nekoliko zemalja o otvaranju pregovora sa Albanijomi Severnom Makedonijom.\nBorel je rekao da će se na sledećem sastanku Evropskog saveta biti objavljena nova metodologija proširenja, da ona mora biti fleksibilnija i produktivnija da bi se sporazumi postizali brže i lakše.\n2.02.2020, 00:01h JEDNOSTAVNO REŠENjE Preporuči\nEU voli JEDNOTAVNA REŠENjA U TRI tačke: 1).Srbi na KiM i u CG da dobiju ista prava kao Albanci u Makedoniji; 2).Republika Srpska da dobije ista prava kao Kosovo; 3).EU da investira u Srbiju i Zapadni Balkan po 5 milijardi evra..\nŠef evropske diplomatije Žozep Borel rekao je danas da je "vrlo srećan" što se dijalog Beograda i Prištine vratio na pravi put.\nVisoki predstavnik EU Žozep Borel izjavio je danas da je cilj Unije da ponovo pokrene ozbiljan i intenzivan rad na normalizaciji odnosa Beograda i Prištine, dodajući da taj proces neće biti lak...


Đerić i Vasić u polufinalu SP - Sportske.net\nĐerić i Vasić u polufinalu SP\nSrpski dvojac bez kormilara u sastavu Radoje Đerić i Miloš Vasić direktno su se plasirali u polufinale Svetskog prvenstva za seniore do 23 godine u austrijskom Otenšajmu, pošto su danas pobedili u svojoj kvalifikacionoj grupi.\nĐerić i Vasić su do pobede stigli za šest minuta, 42 sekunde i 49. Oni su poveli već na početku trke i prednost lako sačuvali do kraja.\n"Đerić i Vasić su dobro veslali tokom čitave trke. Već posle 1.000 i 1.500 metara imali su ubedljivu prednost, tako da su poslednju četvrtinu trke mogli rutinski da izveslaju i da je privedu kraju", rekao je selektor veslačke reprezentacije Srbije Nebojša Ilić.\n"Oni su tako 'kupili' dan pauze, koji ćemo iskoristiti za pripremu polufinala. Prvi zadatak u Austriji naš dvojac je uspešno ispunio", dodao je Ilić.\nPolufinale je na programu u subotu, a direktan plasman obezbedila je i selekcija Azerbejdžana rezultatom od 6:43,71.\nTrećeplasirana Grčka (6:44,68), četvrtoplasirana Slovenija (6:52,52) i petoplasirana Mađarska (7:01,96) će se za plasman među 12 najboljih ekipa boriti u repesažu, koji je sutra na programu.\nIz druge kvalifikacione grupe direktno u polufinale plasirale su se posade Australije (6:37,37) i Republike Irske (6:49,15), a iz treće ekipe iz Južne Afrike (6:38,30) i Nemačke (6:40,76).


Institucija Zaštitnika zabilježila vidljiv progress\nInstitucija Zaštitnika zabilježila vidljiv progres\nNa prvom sastanku Upravnog odbora projekta „Horizontalni program za Zapadni Balkan i Tursku” ocijenjeno je da je Institucija Zaštitnika ljudskih prava i sloboda Crne Gore ostvarila veoma vidljiv progres, posebno u dijelu primjene prakse Evropskog suda za ljudska prava.\nHorizontalni program, koji sprovode Savjet Evrope (SE) i Evropska unija, trajaće tri godine (maj 2016-april 2019), a fokusira se na tri teme: obezbjeđivanje pravde, borbu protiv korupcije, privrednog i organizovanog kriminala kao i borbu protiv diskriminacije i zaštitu ugroženih grupa.\nU svim državama korisnicama biće sprovedena 32 projekta, od čega šest u Crnoj Gori. Podsjećamo da Institucija Zaštitnika daje stručni doprinos u planiranju i realizaciji aktivnosti, kojima se jačaju kapaciteti crnogorskih institucija.\nSastanku Upravnog odbora prisustvovala je zamjenica Zaštitnika, Zdenka Perović, koja je ukazala da se Institucija sa zadovoljstvom uključila u dva projekta – kao ekspertska podrška, kako bi pomogla u oblikovanju aktivnosti i podizanju kapaciteta crnogorskih institucija.\nOna je podsjetila da je Institucija bila korisnik SOCCER projekta, a da u toku je i PREDIM.\n„Mi smo veoma zadovoljni što nakon nepune dvije godine možemo konstatovati da se vide konkretni rezultati u našoj Instituciji. Danas smo se sastali,nakon šest mjeseci od početka Horizontalnog programa, i drago nam je da vas podržimo i poručimo da je moguće pravilnim odabirom aktivnosti i posvećenočću doći do dobrih rezultata“, navela je Perović.\nOna je zahvalila gđi Vereni Tejlor iz SE koja je ocijenila da mišljenja crnogorskog Ombudsmana imaju odličnu primjenu prakse Evropskog suda u Strazburu. „Za nas je veoma značajna vaša objektivna ocjena i što nakon nepune dvije godine možemo poslužiti kao primjer i što imamo kapaciteta da doprinesemo razvoju evropskih standarda u oblastima, koje su u našem mandatu“.\nPerović je podsjetila da je institucija od strane Međunarodnog komiteta akreditovana statusom B, što znači da Zakon o Zaštitniku nije u potpunosti usklađen sa Pariskim principima.\n„Potrebno je razmotriti mogućnosti da Savjet Evrope pomogne kada se Zakon bude mijenjao, kako bi se neke već ranije preporučene stvari, sada primijenile“, dodala je ona. U tom smislu, ukazala je da bi bilo značajno i da institut amicus curiae bude implementiran u izmjene i dopune Zakona o Zaštitniku, kako bi na taj način Institucija mogla dati veći doprinos efikansosti sudova.\nSastanku su prisustvovali predstavici Savjeta Evrope i EU, državnih institucija korisnika projekata kao i nevladinog sektora.\nGđa Tejlor, direktorica Generalnog Direktorata programa SE, ocijenila je da, iako je primjena projekata tek počela, već ima konkretnih rezultata.\n„Što budemo dalje odmicali oni će biti još vidljiviji i još efikasniji“, kazala je ona, pohvalivši ujedno nivo posvećenosti crnogorskih institucija.\nTejlor je ocijenila dobrom saradnju između Strazbura, Crne Gore i Evropske unije.\nIzmeđu ostalog, kazalaje da je Institucija Zaštitnika zabilježila „veoma vidljiv progres „.\nŠef Delegacije EU u Crnoj Gori Aivo Orav podsjetio je da je za sprovođenje Horizontalnog programa obezbijeđeno 25 miliona EUR , od čega je EU obezbijedila 20 miliona.\nOn je ocijenio ključnim da crnogorski građani treba da osjete konkretne koristi od sprovedenih projekata kako bi oni mogli biti smatrani uspješnim.\nOrav je poboljšanja u oblasti vladavine prava i ljudskih prava uporedio sa dugim maratonom. „Nadam se da će vam ovaj projekat pomoći da istrčite trku i pobijedite“, zaključio je on.


UKC Republika Srpska – Posjeta kineske delegacije Univerzitetskom kliničkom centru Republike Srpske\nPosjeta kineske delegacije Univerzitetskom kliničkom centru Republike Srpske\nNajavljena ulaganja Kine u zdravstveni sektor Republike Srpske\nProf. dr Vlado Đajić, generalni direktor Univerzitetskog kliničkog centra Republike Srpske održao je danas radni sastanak sa počasnim predsjednikom Agencije za tehničku i ekonomsku saradnju Kine i Evrope (CEATEC), Guo Đin Pinom. Na sastanku je dogovorena saradnja Republike Srpske i privrednih kompanija iz Kine.\nProf. dr Vlado Đajić je istakao da će ova saradnja, između ostalog, doprinijeti unapređenju zdravstvenog sektora, kao i razvoju privrednog sektora, te otvaranju novih radnih mjesta u Banjaluci, kao i širom Srpske. Prema njegovim riječima, dogovorena je saradnja iz oblasti zdravstva, jer su kompanije iz Kine zainteresovane za ulaganje i opremanje zdravstvenih objekata, a ono što je najbitnije za UKC Republike Srpske, jeste da se omogući edukacija ljekara u Kini.\nGuo Đin Pin, počasni predsjednik CEATEC (Agencije za tehničku i ekonomsku saradnju Kine i Evrope) istakao je na sastanku da želi pomoći razvoju Banjaluke i Srpske, posebno u zdravstvenom sektoru. Ovom saradnjom, u koju će biti uključeni mladi ljudi, doći će do razmjene kadrova između Kine i Republike Srpske. On je na sastanku rekao da je vrlo srećan što može da dovede privrednike iz Kine u Srpsku, kako bi otvorili firme i omogućili dobro plaćene poslove, te da svi zajedno pomognu razvoju Srpske.


“REM NIJE U SASTAVU VEĆ TRI MESECA” | Asocijacija Medija\n“REM NIJE U SASTAVU VEĆ TRI MESECA”\nNakon osam meseci pauze u radu, Odbor za kulturu i informisanje Skupštine Srbije održao je 26. oktobra prvu sednicu u novom sastavu. Na čelu tog tela, zaduženog i za izbor članova Saveta Regulatornog tela za elektronske medije (REM), biće Sandra Božić (SNS), dok je za njenu zamenicu izabrana Snežana Paunović (SPS).\nOno što iz nepoznatih razloga nisu uradile njihove kolege još u januaru ove godine, sad je na novoformiranom odboru – da objavi javni poziv za predlaganje novih kandidata za jedno mesto u Savetu REM-a, s obzirom na to da je Oliveri Zekić u julu istekao mandat, o čemu je Cenzolovka već pisala. Od tada Savet radi u nepotpunom sastavu, sa osam umesto sa devet članova i članica.\nTo, međutim, prema rečima Slobodana Cvejića, jednog od članova tog tela, ne utiče na rad Saveta, jer je za kvorum potrebno pet glasova.\n„Neke odluke donose se većinom glasova prisutnih, a neke većinom ukupnog broja članova“, kaže Cvejić za Cenzolovku.\nMuk u Odboru za kulturu i informisanje\nNadležna služba Skupštine Srbije imala je obavezu da, prema Zakonu o elektronskim medijima, šest meseci pre prestanka mandata članu Saveta – dakle, u januaru ove godine – pokrene proceduru za izbor novog člana/članicu Saveta, ali to na kraju nije učinjeno. Oliveri Zekić mandat u Savetu REM-a istekao je 24. jula.\nPrema podacima dostupnim na sajtu Skupštine Srbije, Odbor se u starom sastavu poslednji put sastao 21. februara ove godine. Usledili su izbori, potom i pauza od četiri meseca do formiranja novog Odbora za kulturu i informisanje. To radno telo Skupštine broji 17 članova i članica, među kojima su Lav Pajkić Grigorije, Jelica Sretenović, Milena Popović i Marko Atlagić.\nKada će biti održana naredna sednica Odbora i kada bi na dnevnom redu mogla da se nađe odluka o raspisivanju javnog poziva za predlaganje novih kandidata za jedno mesto u Savetu REM-a nismo uspeli da saznamo jer nam ni predsednica Odbora Sandra Božić, s kojom smo kontaktirali telefonom, a ni ostali članovi kojima smo pitanje uputili mejlom preko službe Odbora za kulturu i informisanje, nisu odgovorili.\nNova predsednica Sandra Božić tako nastavlja praksu neodgovaranja na pitanja novinara i novinarki. Naime, Mirko Krlić, bivši predsednik Odbora, ranije je, umesto da odgovori na naše pitanje zašto u zakonskom roku, pa ni nakon toga, nije pokrenuta zakonska procedura u susret isteku mandata članu Saveta REM-a – prekinuo telefonsku vezu.\nKrnji sastav je okej\nSavet Regulatornog tela za elektronske medije je od 2016. godine više bio u nepotpunom sastavu nego sa svih devet članova. U punom kapacitetu radili su u prvoj polovini 2017. godine, da bi potom sve do decembra 2019. godine Savet radio sa šest članova i članica. Nakon dijaloga vlasti i dela opozicije, uz posredovanje Evropskog parlamenta, krajem prošle godine Odbor za kulturu i informisanje konačno je uputio poziv za predlaganje kandidata za tri člana Saveta REM-a. Skupština Srbije je 27. decembra izabrala tri nova člana – Juditu Popović, Zorana Simjanovića i Aleksandra Vitkovića. Krajem januara su Đorđe Vozarević i Goran Peković iznenada podneli ostavke, pa su izabrani novi članovi – Višnja Aranđelović i Slobodan Cvejić.\nInače, osim što godinama radi u nepotpunom sastavu, Savet REM-a godinama nema ni predsednika, a funkciju zamenika obavlja Goran Petrović. Prema proceduri, Savet bira predsednika iz svojih redova, dvotrećinskom većinom glasova ukupnog broja članova, za šta je, dakle, prvi uslov da Savet bude u kompletnom sastavu.